text:
Injabulo uthisha enqatshelwa ibheyiliComment on this story
NOKUBONGWA PHENYANE
UKHIHLE isililo waphuma ebhokisini lofakazi esula izinyembezi uthishanhloko waseNjabulo Senior Primary School ngemuva kokuthi iNkantolo yeMantshi yaseScottburgh imnqabela ibheyili.
Izolo uthishanhloko ubefake isicelo sebheyili ngemuva kokuthi icala lahlehla ngesonto eledlule ummeli wakhe uMnuz Sithembiso Mbhele wacela ukuthi abuyekezwe wonke amacala ayebhekene nomsolwa njengoba ayefike okokuqala kuleli cala.
Kube nokujabula kumalungu omphakathi waseMahlongwa lapho kufundisa khona lo thisha ngesikhathi iMantshi uMnuz Giel Van Aarde etshela umsolwa ukuthi ngenxa yobucayi bamacala abhekene nawo ngeke kube wubuhlakani ukuthi bamdedele ngebheyili ngoba umphakathi uthukuthele.
Kuleli cala ummeli kathisha uqale wafunda incwadi efungelwe lapho umsolwa abebhale khona izinto ezimenza acele ukuphuma ngebheyili.
Kule ncwadi uthe amacala abhekene nawo akawazi futhi ufuna ukubuyela emsebenzini ngoba umndeni wakhe ubheke yena kukho konke.
Ethula incazelo efuna umsolwa angaphumi ngebheyili umphenyi wecala uSgt Bhekithemba Nzama uthe uma ephuma njengoba kuchaza incwadi efundwe wummeli wakhe ethi ufuna ukubuyela emsebenzini, izingane ezithintekayo kulolu daba kuzoba nzima ukuthi zibuyele esikoleni.
“Kukhona izingane ezintathu esezivele ngaphambili ezilinde isinqumo sanamhlanje ukuthi uma umsolwa engaphumi ngebheyili zikwazi ukuvula amacala okuthi wazidlwengula.
“Umsolwa mabi kakhulu amacala abhekene nawo ngakho izingane abezifundisa zizosaba ukuya esikoleni uma eke waphuma ngoba impilo yazo isengcupheni,” kusho uNzama.
Uthe enye yezingane okusolwa ukuthi yahlukunyezwa wumsolwa isanda kuthola ucingo luyazisa ukuthi uma ike yaba wufakazi wombuso izofa.
“Kuningi okungaphazamisa uphenyo njengoba umsolwa singazi ukuthi uma ededelwa yini angayenza. Izingane kuyimanje sizigcine endaweni la kungazi khona muntu njengoba bezikhala ngokusatshiswa. Nokuphepha kwakhe kungaba sengcupheni njengoba amalungu omphakathi engenza noma yini kuye uma ededelwa,’’ kuqhuba uNzama.
Kuleli cala eligcine lihlehlela uDisemba 21, iMantshi ithe kusamele kuqhubeke uphenyo njengoba esemaningi amacala avelayo ngomsolwa.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


c: text/html

text:
WASHINGTON DC— Iziphathamandla zecele leMDC elikhokhelwa nguMnu. Morgan Tsvangirai kwele South Africa zithi sezidlela evalweni kulandela ukunyamalala komunye wabo, uMnu. Edias Chirape. UChirape utshiye umkake labantwana ababili ngoCvulo weviki edluleyo esithi uya emavinkilini kodwa kazange aphenduke.
Iziphathamandla zebandla lakhe ziye emapholisini lasezindlini ezigciniwa khona izidumbu kodwa ngitsho ukuthi atholakale u Chirape, osekubangele ukwesabela ukuthi amapholisa ensitha aweZimbabwe engabe engene kwele South Africa.
UBishop Paul Verryn oweSonto ye Central Methodist Church uthi uthole incwadi yebulunjini evela ku Chirape engakanyamalali etshengisa ukuthi uyesabela impilo yakhe. Omunye osebenza lo Chirape, njalo enguMngane wakhe, uMnu. Brendon Nyoni, uthi balobufakazi bokuthi uChirape engabe ethunjwe ngamapholisa ensitha.

robotstxt: allowed

filter: keep


text:
Ngizolithatha ithuba lami – Ntshumayelo
2012-02-14 16:24
Johannesburg – Abadlali be-Orlando Pirates abasha, uThabo Matlaba kanye noThandani Ntshumayelo bayajabula ngokuthola ithuba lokudlala umdlalo wabo wokuqala, kubika iKickOff.com ngoLwesibili.
UMatlaba usethubeni elihla lokuwuqala umdlalo beBlack Leopards e-Orlando Stadium njengoba odlala emuva, uRuben Cloete umisiwe.
No-Oupa Manyisa umisiwe, futhi lokhu kungavulela uNtshumayelo isikhala esiswini.
"Yonke into ihamba kahle kusukela ngajoyina iPirates," ushilo uNtshumayelo. "Ngithole ithuba lokudlala imidlalo yobungane, futhi ngicabanga ukuthi ngenza kahle.
"Angazi ukuthi ngozolithola ithuba lokudlala kusasa, kodwa uma ngiyalithola, ngizolibamba ngazo zombili izandla.
"Ngiyazi ukuthi iqembu lidlala kahle, futhi banqobe imiqhudelwano, futhi angeke bakwazi ukushitsha nje, kodwa ngizolilindela ithuba lami," ushilo.
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).
- News24


text:
Bahlukene phakathi ngokuvota - Umbono
2012-11-13 16:24
Cape Town - Owesifazane waseMelika ugandaye umyeni wakhe ngemoto, ngemuva kokungakhombisi kwakhe ilukuluku lokuvotela uMengameli uBarack Obama.
Sibuze abafundi ukuthi kungakanani abakwenzayo ukuqinisekisa ukuthi abantu bavotela iqembu abalithandayo.
Babeke kanje:
USiphiwe Love Khumalo uthe: Mina akukho esengake ngakwenza, ngikholelwa ekutheni umuntu nomuntu unelungelo lokuvotela noma ngabe ngubani afuna ukumvotela ngaphandle kokusatshiswa.
UJikephi Shange uthe: Ngikhankasa ngokuhamba ngingena umuzi nomuzi nginxenxa abantu ukuthi bavotele u-ANC ngoba nginenkolelo yokuthi leli yiqembu elingeza noguquko ezimpilweni zabantu.
U-Ayanda Ifpyb Ntshingwayo uthe: Mina ngiyakhankasa kuyimanje, ngikhankasela iqembu lami Inkatha Freedom Party ukugqugquzela abantu ukuthi kuyavotwa khona bezoba nezwi ekubusweni komphakathi nakubo bonke ohulumeni.
UMelusi Richman uthe: Angikaze ngivote futhi angifisi, ukuthi kuphatha bani kudliwa bani akungifakeli saka ekhaya lokho ftuhi abantu bepolitiki bayafana banamanga bonke.
Umfazi lona ubulawa wukuphapha, usengaze agxobe indoda ngemoto, cha ungumsangano nje kwaphela.
USiniko Nathi Chagi WaseBizana uthe: Sengike ngavota kodwa ngeke ngiphinde, akungisizi ngalutho kunalokho kusuthisa amadoda athile nokuthi kuphasiswa imithetho ephikisana noThixo okuwukuthi nami ngiyamphikisa uThixo ngoba yimi phela okhethe lo muntu oseshaya umthetho.
U-Alfed Monwabisi Mngcele uthe: Mina ngaqinisekisa ukuthi i-ANC iyaphumelela ngesikhathi sivotela ubaba uNelson Mandela,ngavota ngifuna ukuqinisekisa ukuthi iNkatha ayiluwini ukhetho, manje angisenandaba nokuthi ubani ophumelelayo ubani ongaphumeleli.
Disclaimer:
INews24 iqhakambisa ukukhuluma ngokukhululeka nokuzwakaliswa kwemibono
eyahlukene. Lokho kuchaza ukuthi imibono yababhali bezingosi eshicilelwe
kuNews24, akuyona imibono yeNews24.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Abanemindeni bazoyijabulela i-Q3Comment on this story
UMHLAZIYI: Fanelesibonge Bengu
IMOTO: Audi Q3
UBUCHULE, isitayela, izinga eliphezulu bese kuvala ubuhle uzokuthola kuhlangene ndawonye kwi-Audi Q3 esiqalile ukubonakala iwuvanzi ezitaladini zakuleli. Akujwayelekile ukuthi zonke lezi zinto ezingenhla zihlangane ndawonye, kodwa kujwayelekile ukuthi kube khona ugcobho njengoba nesiZulu sisho sithi akukho soka lingenasici. I-Audi Q3 Sport Utility Vehicle (SUV) ayinawo nomncane ugcobho. Kuzoba umqansa omkhulu kwa BMW njengoba le Q3 ibekene ezithendeni ne X1.
Ngesikhathi sikutshela okokuqala ngale Q3 emuva kokwethulwa sasigxile kakhulu kwi Manual eno-gearbox ojwayelekile ebiza u-R370 000.
Namuhla sizokubeka esithombeni ngeQ3 Quattro S Tronic yona ethe ukunyukela ngezinga ngoba ibiza R431 500. Engingakusho zisuka nje ebhandeni ukuthi lezi zimoto ngaphandle ziyafana kodwa indaba ingaphakathi naku-gearbox.
Le moto iyi sporty esithathe kakhulu ekubeni yi Coupe njengoba ukhakhayi lwayo luthe ukulala ngasemuva kuhle kwe VW CC.
Ngaphambili kuzo zonke izinhlobo zidle ngokugoloza nokuqoqana uma uyiqhathanisa ne Q5 yokuqala. Okuphawulekayo kule Q3 ukushintsha kwe grille, kanti emasondweni nasezinhlangothini iqumbile, okwenza ihambisane kahle namasondo ayo angu 18 inch.
Sekuyinto abayenza umgomo ukuthi izibuko ezinhlangothini ziphume nama-indicator e-LED kwa Audi okwenza imoto ibukeke kahle. I-spoiler sangemuva eside kanye namalambu akubiza ukude azungeze i-tailgate engeza ubuhle kule-Q3.
Le-SUV ubude bayo ingu -4 385mm, kanti ukuphakama kungu-1 590 mm kuzona zonke izinhlobo.
Ibhonethi ne-tailgate kuyi aluminium okwenza isisindo sayo sibe ngu-1 500kg okungesilula kakhulu.
Ngaphakathi i-Audi ephelele, kodwa u-dashboard wayo uthathe kakhulu kwi-Audi A1.
Amabhathini angaphambili kusuka kwi-radio ne-climate control konke kusobala kanti kulula nokukusebenzisa.
Uma uzinika isikhathi uyibhekisisa kahle uzothola ukuthi i-Q3 yi- Audi yokuqala ukuthi iphume nesiteringi esisha esesibukeka ngenye indlela. Angeke uyiswele indawo yokubeka izinto kule moto ngoba ziyinsada kusukela emaphaketheni ezihlalo nasemqolo ophakathi kwesihlalo somshayeli nephasenja.
Kumele ngibaxwayise odadewethu abakhonze ukufihla ukuthi maningi namathuba okuthi impahla yakho ugcine ungasazi nokuthi uyibeke kuliphi ikhosombe kule moto.
Noma kuyi-SUV encane kodwa ngaphakathi indlalekile ngemuva iyakwazi ukuhlala izinsizwa ezine noma kudingeka “zithandane”.
Isikhala sokubeka impahla okuyinto ebaluleke kakhulu kwabanemindeni singu-460 litres, kanti uma izihlalo zilalisiwe lesi sikhala sifinyelela ku-1 365 litres.
Okhakhayini njengoba iphuma nama-roof rails iyakwazi ukulayisha umthwalo oyisisindo esingu 75 kilograms.
Le moto iyakwazi ukudonsa umthwalo ongamathani amabili kodwa kuye ngokuthi inenjini engakanani. Ihlukene ngezinjini kukhona engu 4- cylinder ezimbili ezingama TFSI ezisebenzisa u-petrol kanye ne-TDI kadizili lezi zinhlobo ziphuma nezinjini ezingu 2-litre.
AMANANI
Q3 2.0 TDI 103 kW man – R370 000
Q3 2.0 TDI 130 kW quattro S tronic – R 431 500
Q3 2.0T FSI 125 kW quattro man – R 404 500
Q3 2.0T FSI 125 kW quatro Stronic – R 421 500
Q3 2.0T FSI 155 kW quattro S tronic – R 467 000
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
WASHINGTON DC— Abantu makhaza abayisithupha ezabelweni ze Matabeleland North le Masvingo babikwa sebebulewe lizulu elinengi okumangalisayo elina ezigabeni ezithile zeZimbabwe.
Abantu laba, abagoqela abantwana ababili abathethwe yimfula egcweleyo, babikwa befe eTsholotsho le Chiredzi.
Ezinye izabelo ezilezulu elinengi okumangalisayo yi Mashonaland Central, Manicaland le Mashonaland West.
Abantu be Triangle limited babikwa sebesusiwe emizini yabo ngenxa yempompoma zamanzi ezibathwalise nzima.
Endaweni ezinjenge Dombodema ePlumtree esabelweni seMatabeleland South, izakhamizi zikhala ngokuthi izulu selitshaye kwazwela.
Zithi amabele asetota ngenxa yezulu leli eliqale ukuna ngeviki ephelileyo. Bathi lina kahle nxa kukhangelwe izifuyo lamanzi okunatha.
Izulu libikwa njalo line kakhulu koBulawayo lapho okusilela khona amanzi okunatha.
Akwaziwa ukuthi amadamu alamanzi anathwa nguzulu wakoBulawayo anjenge ncema asengene amanzi anganani.


text:
Ngingomunye wabantu abazigqajayo ngolimi lwami, okuyisiZulu.
Ngennhlanhla futhi isiZulu wulimi oludume kakhulu futhi olukhulunywa kakhulu eniNingizimu Afrika.
Kumina ulimi enye yezindlela echaza ubumina, nemvelaphi yami, ikhakhulukazi indlela engilukhuluma ngayo, nendlela engizizwa ngayo uma ngikhuluma ngalo, ayifani nendlela okwenzeka ngayo uma ngikhuluma olunye ulimi, ikhakhulukazi olwesiNgisi.
ENingizimu Afrika sinezilimu ezingu-11 ezisemthethweni kodwa sikholelwa ekutheni isiNgisi okuwulimi lwamaNgisi lwaseNgilandi ilona ulimi okumele silusebenzise uma sixhumana.
Umbuzo wami uthi, kungani kube ulimi lwesiNgisi kungabi olwesiNtu okuxhunyanwa ngalo?
Kungani sakhetha ukuqhakambisa ulimi lwangaphandle?
Mina ukuba ngempela kuyakhethwa, ngabe ngikhetha okungenani ulimu lwamaBhunu... isizathu yingoba lingulimu lwaseNingizimu Afrika akulona olwangaphandle.
Ngesonto eledlule, ngizibukele umabonakude, amazwe ase-Europe kwezebhola.
Ngayithanda indlela abakhuluma ngayo. Umuntu wayekhuluma ulumi lwakubo, ngisho ebuzwe ngesiNgisi wayephundula ngolimi azigqajayo ngalo, ulimi lwakhe lwebele.
Isizathu ukuthi bayakuqonda ukubaluleka kolimi, futhi bayazigqaja ngabayikho.
Awuke uhlale ubukele uma kuhlangene iPhalamende, uzongena uJacob Zuma uMengameli wezwe, ongumZulu phaqa, akhulume isilungu inkulumo yakhe aze ayiqede kwesinye isikhathi engafakanga ngisho uhlamvu olulodwa lwesiZulu.
Bese ngakolunye uhlangothi ubuke uma kukhuluma uHelen Zille, ukhuluma isilungu, hhayi ulimi lwesintu, ciche aze ayiqede inkulumo yakhe, ngisho sekukhuluma, abantu bolimi lwesiBhunu abasePhalamende, bakhuluma isBbhunu baze baqede izinkulumo zabo ngalo lolu limi.
Uma ubhekisisa kahle, umuntu ongumZulu noma umuntu omnyama uyathanda ukukhuluma ulimi okungelona olwakhe.
Thina bantu abansundu siyathanda ukuhlale sicabangela abanye abantu ukuthi bazothini noma ngeke bezwe uma sikhuluma ulimi okungelona olwabo kodwa bona abayenzi leyo nto.
Kunalokho sigcina sithatheka kancane ngezinto zethu zesintu, zigcine zibonakala njengezinto ezingabalulekile.
Ngiyacabanga ukuthi namanje njengoba kuhlangene amazwe omhlaba eThekwini kwi COP 17, akekho owakuleli oseke wakhuluma ngolunye ulimi ngaphandle kwesiNgisi, yize bekhona otolika.
Sizwe esinsundu asike sizigqaje ngezilimi zethu, siziqhakambise ukuze nezinye izizwe ziyeke ukusibukela phansi.
Ngiyakholelwa ukuthi uma singakhombisa ukubaluleka kolimi lwethu ngeke ezinye izizwe zihlale zicabanga ukuthi isiLungu sabo kuphela esibalulekile, ukukhuluma olunye olimi kungubuciko kodwa akuchazi ukuthi umuntu uhlakaniphile noma ungcono kunabanye.
Asikhumbule ukuthi sonke sinelungelo lokukhuluma ngolimi lwethu lwebele.
Yini esingayenza ukulungisa le nkinga?
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).
Disclaimer: INews24 iqhakambisa ukukhuluma ngokukhululeka nokuzwakaliswa kwemibono eyahlukene. Lokho kuchaza ukuthi imibono yababhali bezingosi eshicilelwe kuNews24, akuyona imibono yeNews24.


text:
U-Obama ugqugquzele i-Ethopia
2012-08-24 14:07
Washington - UMengameli waseMelika uBarack Obama usenxuse abaholi base-Ethiopia wathi abaseke iziphakamiso zase-Addis Ababa kukhuliswe intando yeningi.
U-Obama usho kanjena njengoba kwedlule emhlabeni uNdunankulu uMeles Zenawi, oshone ngoLwesibili.
Ekhuluma ocingweni nePhini likaNdunankulu uHailemariam Desalegn, u-Obama udlulise amazwi enduduzo kubantu bonke base-Ethiopia.
U-Obama uthe uMeles obesebuse iminyaka engaphezu kwengu-20, usebenzele kakhulu izwe i-Ethopia, elwela ukuthula nokuphepha.
Ube esegqugquzela uHailemariam osezothatha izintambo wathi kumele akhulise ubuholi e-Ethopia, kukhuliswe intando yeningi kanye namalungelo abantu.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
IMetro yenza okuhlukile ukusiza abaculiComment on this story
NGIHLEZI ngizibuza ukuthi ngonjani umculo odlala emsakazweni kumbe kumele wenze njani ukuze kudlalwe umculo wakho.
NgoMgqibelo odlule ngike ngalalela uhlelo luka-Oscar Mdlongwa odume ngo-Oskido olubizwa nge-I Believe, kuMetro FM. Angisho kucace ukuthi angiyena umlandeli ka-Oskido emsakazweni ngimkhonze kakhulu uma eklwebha amapuleti.
Lolu hlelo selunesigaba lapho belanda khona umphathi womculo kulo msakazo azocacisela abalaleli ngezingoma ezidlalwa kulo msakazo, uphinde acacise ngento eyenza ezinye izingoma zingaphumeleli kumbe zigcine zingadlalwanga.
Phambilini kuthiwa kunabaculi ababedlalwa emsakazweni ngoba nakhu bekhokhile noma begwazile, okusho khona ukuthi babesuke bekhokhele lowo osuke ephethe uphiko lomculo.
Isimo asisafani njengoba manje kuyaye kuthiwe kunamakomiti alawula umculo kodwa okungaziwa ukuthi isekhona yini lento ebizwa nge-payola emsakazweni.
Ngicabanga ukuthi yinhle kakhulu into eyenziwa ngu-Oskido noDJ Nutty ophethe uphiko lomculo kulo msakazo.
IMetro FM ayiphoqelekile ukuthi ichazele abantu ngomculo okumele nokungamele udlalwe kodwa labo DJ ngokubona isidingo bayakwenza lokhu.
Kuhle lokhu ngoba ungathola umculi esehlukumezekile, engasafuni nokulalela umsakazo ngoba ecikwa wukuthi umculo wakhe awudlalwa kulowo msakazo kanti cha naye kunemigomo angayilandelile.
Isibonelo uNutty uthathe iculo likaDJ Zinhle walidlala wabe esethi leli culo licishe langaphumelela ukungena ohlwini lwezingoma ngoba lingahlelekile kahle.
Ukhale ngokuthi ubumnandi balo butholakala kakhulu ngasekugcineni, futhi kuba nesikhala eside lingasho lutho okuholela ekutheni abantu baze basuke kwi-dance floor bazitshele ukuthi liyabhora kanti cha limnandi, wukuthi nje alihleliwe ngendlela.
UNutty uphinde waveza ukuthi iMetro FM ayinanki-nga ngodaba lolimi, iculo lingaba nesiZulu, Xhosa, Sotho noma isiShangane uma limnandi bazolidlala.
Uxwayise oprojusa ngokuthi uma benza izingoma benze isiqiniseko sokuthi kuba khona lapho okuculwa khona ukuze ingoma idlalwe noma ngabe kunini kulo msakazo.
Uthe uma kungukuthi akukho lapho okuculwa khona ingoma kuyaphoqeleka ukuthi bayifake ngezimpelasonto kuphela.
Baningi abantu abasizakalayo ngalesi sigaba esikulolu hlelo, kwazise noprojusa bazothi bengena estudiyo babe bekwazi okudingwa yimisakazo.
Okubuhlungu ukuthi kasazi noma yonke imisakazo yenza njengeMetro FM yini kumbe nayo inokuthize ekholelwa kukho.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
User:Nickshanks
Umnumzana Nicholas George Shanks wazalelwa mhlaka 1 May ngo 1981 esibhedlela sase Queen's Medical Centre esigabeni edolobheni lase Nottingham. Ubaba wakhe yena udabuka eScotland, unina udabuka eHungary. Umnumzana Nicholas wakhulela e West Bridgford wase qhubekela phambili waya enuvesi yase Hertfordshire lapho enza khona izifundo ze astrophysics, eseleminyaka elitshumi lasitshiyangalombili, wahlala edolobheni lase Hatfield.
Okwamanje ungumkhokheli we Cognition Games Ltd, njalo uloba amasoftware e Apple Macintosh njalo uqeda isikhathi sakhe ebala izindaba ku BBC news njalo efunda indimi ezehlukeneyo. Ngaphandle kokufunda indimi, i astrophysics kanye lama computers okunye akuthandayo kugoqela, archaelogy, palaentology, paleonthropology, human le robotic spaceflights, terraforming, omama, lokuzamazama komhlaba, lezinye nje izinto ezinenginengi. Kwezomculo uthanda abahlabaleli abgoqela u Bruce Springteen, The Police, Die Prinzen, Chris Isaak, Jefferson Airplane, Peter Gabriel, The Steve Miller Band, le U2 labanye abanengi.


text:
UPhiyega ukhathazekile ngesihluku samaphoyisa
2013-02-28 14:02
Johannesburg - UKhomishana wamaPhoyisa kuzwelonke uRiah Phiyega ukhathazele kakhulu ngezinsolo ezithi amaphoyisa ahlukumeze abulala umshayeli wetekisi e-East Rand, kusho ihhovisi lakhe ngoLwesine.
"Udaba luyacwaningwa ngukhomishana, uselugxeke kakhulu," kusho umkhulumeli wakhe uBrigadier Phuti Setati.
Umshayeli wetekisi odabuka eMozambique, uMido Macia, 27, uhudulwe ngeveni yamaphoyisa, wagcina ngokushonela esitokisini eDaveyton, eBenoni.
USetati uthi lesi sehlakalo sesibikwe kwabakwa-Independent Police Investigative Directorate (Ipid), kuze kuzoqhutshwa kahle uphenyo.
UPhiyega usecele uKhomishana obambile uMajor-General Phumzo Gela, ukuthi aqhube uphenyo lwangaphakathi, bese emthumelela impendulo.
Inhlangano i-Amnesty International isisigxekile lesi senzo.
"Kuyakhathaza ukuthi ziyanda izehlakalo zokuhlukumeza ezithinta amaphoyisa eNingizimu Afrika," kusho uMqondisi kwa-Amnesty International, uNoel Kututwa.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Wasinda ngokulambisa isigebengu sidedela imoto
2012-11-21 10:01
Durban - Isigebengu esasidune imoto sagxuma imoto ihamba ngemuva kokuyeba - isisulu, nokukholakala ukuthi ngowesifazane waseThekwini ongudokotela - singaphakathi ebhuthini lemoto.
Amaphoyisa awapholisanga maseko ngesikhathi ezwa ngalesi sigameko njengoba abopha isigelekeqe esikhotheni ngaseHillcrest akwazi nokumisa le moto ngaphambi kokuthi lo wesifazane alimale, kubika iThe Mercury.
Kuthiwa lo wesifazane ubethuke kakhulu, wase ebonga abamhlengile wacela ukuba angakhulumi nabezindaba.
Kuthiwa wadunwa imoto yakhe eChatsworth Shopping Centre yindoda eyabe iphethe isibhamu.
Inkampani ye-tracker angaphansi kwayo lo wesifazane yakwazi ukuthola le moto yase yazisa amaphoyisa.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Ingcwethi kwezempilakahle ziveza ukuba liqansile inani labahlaselwe yimikhuhlane ebangelwa yikunatha amanzi angcolileyo okubalisa isihudo se cholera le typhoid. Zithi njalo lanxa loludubo selunganeno lubangwe ngamandla ludubo lokuswelakala kwamanzi ahlanzekileyo emadolobheni lemphandleni elizweni.
Uzulu yena ukhala ngenkokheli zikamanisipala eziphatheke empini zombusazwe kulokuthi zisebenzele abantu abazibeka kulezo zikhundla. Kulilungelo lakhe wonke umuntu ukutholiswa amanzi ahlanzekileyo. Kodwa kwele Zimbabwe ikakhulu koBulawayo leHarare akunjalo. Balutshwana abawatholayo amanzi. Kuthi lanxa etholakala kungamanzi alengcekeza engamlungelanga umuntu ukuba awanathe.
Lokhu sekubangele ukuqhamuka kwemikhuhlane yemihlobo yonke yesihudo. Isibhahile limikhuhlane lanxa abezempilakahle beveza ukuba ibingavamanga eminyakeni edlule. Bayakugcizelela ukuthi kumqoka ukutholisa uzulu amanzi ahlanzekileyo sikhathi sonke.
Kubika intathelizindaba yeStudio 7 uMavis Gama osethulela lolu daba eseHarare.
Udaba luka Mavis Gama lwamanzi angcolileyo abangela isihudo


text:
Likhishiwe iculo likaMichael Jackson elisha
2010-11-16 15:37
New York - Isingili entsha ephuma ku-albhamu yongasekho emhlabeni uMichael Jackson ikhishiwe ngoMsombuko yanconywa.
Hold My Hand, iculo owaliqopha nomculi waseSenegal uAkon ngo 2007 eyayiputshuke ingekaqedwa. Leliculo lizokhumbuza abalandeli bakaJackson ngokushona kwakhe ngolayini walo lokuqala, "This life don’t last forever" (Lempilo ayithathi unomphela).
“IHold My Hand akuyiyona iMan In The Mirror, kodwa Izoba yinduduzo yokugqwalisa isikhala esishiywe ukungabikho kwakhe,” kusho iHuffington Post.
- Reuters


text:
Bahlulwa wukubonga abafundi abaseCuba - Nzimande
2013-02-22 14:03
Johannesburg - Abafundi baseNingizimu Afrika abafundela ezobudokotela eCuba, nabasesitelekeni sokwenyuselwa isibonelelo sanyanga zonke, bakhombisa ukungakwazi ukubonga, kusho uNgqongqoshe woMnyango wezeMfundo emazingeni aPhakeme uBlade Nzimande.
"Akwamukelekile ukuthi abafundi bangakhombisa ukungabi nokubonga okungaka, ekubeni bebe bezazi ukuthi baphuma ezweni elivele libhekene nenselelo yezemfundo emazingeni aphakeme," kusho uNzimande.
"Ngiyakugxeka kakhulu lokhu kwenza."
Okungenani abafundi abangu-187 abafundela ubudokotela eCuba, bangene esitelekeni sokuduba ukudla, basabisa nangokuthi bazobuyela kuleli laseNingizimu Afrika uma kungahlangabezwana nezidingo zabo.
UMnyango uthi abafundi bafuna isibonelelo sika-US500 (R4 439).
UNzimande uthi uhulumeni wasebenzisa isamba esingu-R500 000 kumfundi ngamunye, eminyakeni eyisithupha eyedlule, kukhokhelwa izindleko zokufunda nokuhlala eCuba.
Ukwenza kwalaba bafundi kufiphalisa amathuba angase atholwe ngabanye abafundi abasenamaphupho, abakuleli laseNingizimu Afrika.
"Bafuna into engaphezu kwamandla, uma befuna ukubuya ababuye kunikwe abanye ithuba lokufunda, baningi abantu abafuna ukwelekelelwa."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Abantu bayasaba ukugqekezelwa - Ucwaningo
2012-09-27 14:06
Pretoria - Ebugebengwini obukhona obuhlasele iNingizmu Afrika, ucwaningo luveza ukuthi abantu basaba kakhulu ukugqekezelwa imizini yabo uma kuqhathaniswa nezinye izinhlobo zobugebengu.
Umbiko obizwa nge-2012 Victims of Crime Survey okhishwe ePitoli ngoLwesine, yiphini lomqondisi wakwaStatistics SA uKefiloe Masiteng, uthe isilinganiso esingu-59.3% sabantu sithe bayakwesaba ukugqekezelwa.
"Sasibuza imindeni ukuthi yiluphi uhlobo lobugebengu abalwesabayo, ukugqekezwa kwemizi kwaba yikona okuhamba phambili, yibona gubengu abantu abakhathazekile ngabo," kusho uMasiteng.
Ucwaningo luthi ukugqekezwa kwemizi wubugebengu obejwayelekile futhi abantu abaningi asebeke babhekana nabo, obunye ubugebengu obugqamile ocwaningweni kube wukwebiwa kwemfuyo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
Kushone abavile ku-100 efemini
2012-09-12 11:09
Karachi - Cishe bangu-100 abantu abashonile ngesikhathi umlilo ushisa ifemu yezingubo eKarachi, kwalimala inqwaba ngesikhathi izama ukuphuma ngamawindi ibalekela umlilo, kusho izikhulu ngoLwesithathu.
Umlilo owenzeke ebusuku efemini enezitezi ezine edolobheni elikhulukazi ePakistan uqondane nomunye odaleke efemini yezicathulo eLahore ngoLwesibili, okushone khona cishe abantu abangu-12.
"Okwamanje sesikwazile ukuthola izidumbu ezingu-100 kanti sinokwesabela ukuthi kungenzeka ukuba kusanezinye izidumbu ezingaphakathi,” kusho isikhulu sezemililo eKarachi, u-Ehtesham Salim etshela abe-AFP.
"ifemu ibigcwele iphuphuma amabhokisi ezingubo, kungekho ngisho nesikhala sokungena umoya. Kanti futhi nendawo yokuphuma uma kunezimo eziphuthumayo ayikho,” kusho uSalim.
- Landela
IzindabaNews24 kuTwitter
- Sapa - AFP


text:
UBobby ubuyele enkantolo
2012-12-03 12:02
Johannesburg - Imenenja yeKaizer Chiefs uBobby Motaung kulindeleke ukuba avele eNkantolo yeMantshi eNelspruit ngoMsombuluko njengoba kulindeleke ukuba kuphume ilanga lokuqulwa kwecala lokukhwabanisa elithweswe yena nabanye asolwa nabo.
UBobby waboshwa ngo-Agasti kulo nyaka ngezinsolo zokuthola ithenda ngomgunyathi ngesikhathi kwakhiwa inkundla yebhola iMbombela Stadium yesamba sika-R1billion ngaphambi kweNdebe yoMhlaba ka-2010.
UMotaung ungaphandle ngebheyili ka-R50 000 kanye nalabo asolwa nabo, okunguHerbert Theledi noChris Grib.
Lowo owabe eyimenenja kaMasipala waseMbombela uJacob Dladla noTebogo Khubeka – owayeyi-technical manager Ehlanzeni District Municipality – nabo basolwa ngokuba nesandla kulo mkhonyovu.
IMantshi uNaomi Engelbrecht kulindeleke ukuba akhiphe ilanga lokuqulwa kwecala kulandela ukuba abashushisi boMbuso becele ukuba icala lihlehliswe ukuze bonke abasolwa bavele ngosuku olulodwa enkantolo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Umbulali ushumpulwe ikhanda
2012-11-14 14:00
Ruyadh - Izikhulu zaseSaudi Arabia zishumpule umbulali ikhanda ngemuva kokulahlwa yicala lokudubula abulale omunye, kusho uMnyango wezangaPhakathi ngoLwesithathu.
U-Ahmed al-Huwaiti, waseSaudi, ugojelwe yicala lokubulala uMohammed al-Sahari, kusho uMnyango esitatimendeni esikhishwe yiSPA News Agency.
UHuwaiti ushumpulwe ikhanda ngenkemba eJeddah.
Lokhu kubeka ku-65 inani labantu asebebulewe ngale ndlela eSaudi Arabia kulo nyaka.
- Landela
IzindabaNews24 kuTwitter
- Sapa - AFP


text:
Usezobonakala kuPirates uChinyama
2012-08-29 14:02
Johannesburg - Esigamekweni esibonakala singatakula i-Orlando Pirates, umgadli uTakesure Chinyama nobebhekwe ngabomvu kungenzeka ukuthi abonakale uma ezakhe sezigadulisana neMoroka Swallows ngoMgqibelo.
UChinyama udedelwe yiqembu lakhe laseZimbabwe iDynamos, kanti uma umqeqeshi u-Augusto Palacios esekhetha abadlali naye elakhe igama lizobe likhona esigqokweni kulo mdlalo womkhaya baseSoweto.
IPirates ibibonakala idonsa kanzima ekutholeni lo mdlali, ngemuva kokuthi iDynamos yanxenxa ukuba akhokhelwe ngokugcwele ngaphambi kokuba imdedele.
"Konke sekumi ngomumo manje, uChinyama usekulungele ukudlala," kusho imenenja yezokuxhumana kumaBhakabhaka uMickey Modisane
etshela iKickOff.com.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Badedelwe ekade bethunjwe eSomalia
2012-04-12 16:29
Copenhagen - Amasosha aseDenmark asebenza emanzini asekwaze ukunqanda umkhumbi obuthunjwa ogwini lwaseSomali, kwakhululwa abantu abangu-12 base-Iran nasePakistani, kwaboshwa abathumbi abangu-16.
"Amasosha aseDenmark abambe izigilamkhuba ziphakathi olwandle. Kumanje bangu-16 ababoshiwe, abantu abangu 12 bahlengiwe," kusho isitatimende esikhishwe emasosheni.
Akekho umuntu limalile ngalesi sikhathi, ukuboshwa kwalaba kuthiwa kuphumeleliswe wukusebenzisana.
– "Like" ikhasi lethu ku-Facebook uze ukwazi ukujoyina inkulumo ngolimi
lwakho.
– Landela IzindabaNews24 kuTwitter (@IzindabaNews24).
- AFP


text:
WASHINGTON DC—
Abalimi abasendaweni ezilamabele adliwe yimihogoyi bathi sebeqalisile ukuhlanyela kutsha intanga zomumbu lokunye ngoba imihogoyi le idle yaqeda du, emasimini kumaviki amabili asanda kwedlula.
Abalimi laba batshele iStudio 7 ukuthi amabele adliwe kakhulu endaweni ezinengi eManicaland, Mashonaland West, eNkabazwe, Mashonaland Central lezabelweni zonke zeMandebeleni.
Ukhansila we Donsa Ward, uMnu. Willard Moyo, uthi usanda kucela inhlanyelo kugatsha lukahulumende olubona ngezabahluphekayo yokunika abalimi abadlelwe amabele yimihogoyi le ebizwa ngokuthi ngama armyworms.
Ingxoxo Esiyenze LoMnu. Willard Moyo
Kusenjalo, izulu elinengi okumangalisayo libikwa lisina endaweni ezitshiyeneyo eZimbabwe ezinjenge Midlands, Matabeleland North, Matabeleland South, Mashonaland Central kanye le Mashonaland West.
Amabele abikwa esesifa kwezinye zalezindawo ngoba sokuthotha njalo abanye kabalayo imvundiso yefertiliser eye ammonium nitrate.
Umnu. Soldier Nleya we Dombodema, eMatabeleland South, uthi abalimi kabasoze bavune lutho lonyaka ngenxa yezulu eliphuze ukuna njalo laleli eselitshaye phansi kwazwela.
Ingoxo Esiyenze loMnu. Soldier Nleya


text:
UMpisane uzobuyela enkantoloComment on this story
THEMBA NTSHINGILA
UDEDELWE yinkantolo yamacala ezezimali eThekwini ngesexwayiso sokuthi aphinde avele futhi namhlanje uNkk Shauwn Mpisane ongusomabhizini odumile kuleli dolobha ukuze kulalelwe isicelo sakhe sebheyili.
UNkk Mpisane ubevele phambi kwenkantolo izolo ngamacala enkohlakalo abalelwa emalini engu-R140 million okusolwa ukuthi inkampani yakhe iZikhulise yasebenzisa imininingwane engekho emthethweni ngesikhathi ifaka amaphepha enhlanganweni yosonkontileka iConstruction Industry Development Board (Cidb) ukuze kuvuleke iminyango yamathenda.
NgoLwesithathu inkantolo ikhiphe umyalelo wokuthi aboshwe uNkk Mpisane, kwaphinde kwashaqwa nempahla yakhe okukhona phakathi kwayo imizi, izimoto zikanokusho, izicathulo, amaTV nokunye okuningi.
Ikhipha isinqumo mayelana nokudedelwa kwakhe ngesexwayiso imantshi uMnuz G Maree, ithe inethemba lokuthi uNkk Mpisane uzokwazi ukuthi aphinde avele namhlanje ngaphandle kokuphikisana nalo myalelo wenkantolo.
Ummeli kaNkk Mpisane uMnuz Jimmy Howse uvumele phezulu ngalesi sinqumo senkantolo emva kokuba kuke kwaba wumzukuzuku umshushisi uNksz Joanna Bromley-Gans, bevumelana nomphenyi wecala uColonel Kuben Naidoo ukuthi akanqatshelwe ibheyili.
Izizathu ebezibekwa wumbuso nomphenyi wecala ukuthi kungenzeka uMpisane aphinde aphazamise ofakazi nakuleli cala njengoba ake wakwenza lokho ngonyaka odlule ecaleni lenkohlakalo asolelwa lona.
UMnuz Naidoo uphinde wathi uxhaxha lwamacala asolelwa kuwona uMpisane kusukela ngo-2005 kuze kube u-2012, awambeki njengomuntu ofanelwe yibheyili. Uthe ukusoleka kwakhe ekutheni kube nguyena yedwa oqhubekayo nokuthola amathenda eMnyangweni wezemiSebenzi yoMphakathi kuhulumeni waKwaZulu-Natal ekubeni bekhona abanye osonkontileka okumele ngabe nabo bayahlomula, kusasho khona ukuthi kungaba khona okunye angase akwenze okungaphazamisa lolu phenyo.
UHowse uthe uMpisane ungumuntu othembekile, ongakaze angayilandeli imibandela yakhe yebheyili. Uthe useke wanikezwa ibheyili phambilini, waya phesheya kwezilwandle waphinde wabuya, okukhombisa khona ukuthi akayona ingozi uma enikezwa ibheyili.
“Ngikholwa wukuthi akunakho ubulungiswa ukusolwa kwakhe ngamathenda awathola eMnyangweni wezemeSebenzi yoMphakathi,” kuchaza uHowse.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
I-Ajax iqinisekise ngokubuya kukaKhenyeza
2013-01-31 10:03
Cape Town - Iqembu i-Ajax Cape Town seliqinisekise ngokubuya kukaMabhuti Khenyeza kanye noLance Davids, kubika iKickOff.com.
Ama-Urban Warriors aveze nezindaba ngo-Abia Nale, obolekiswe yiKaizer Chiefs, izinyanga eziyisithupha.
UDavids yena wadlalela i-Ajax phakathi kuka-2009/10, washaya amagoli amahlanu emidlalweni engu-24.
Njengoba ejoyina iqembu ubuya kwi-Lierse SK, yaseBelgium, nebimshikishisa ibhentshi.
UKhenyeza yena wake wabonakala eqenjini phakathi kuka-2008/09, kanti washiya i-Ajax engumshayi magoli ohamba phambili eqenjini.
Ubuyela kwi-Ajax nje, uphambana noBradley Grobler yena ozoya eqenjini iSupersport United.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Awalungile athutha abafundi eGauteng - Umbiko
2012-07-05 14:10
Johannesburg - Okungenani angu-203 amabhasi athwala abafundi baseGauteng angekho sesimweni sokuba semgwaqeni, kusho uNgqongqoshe woMnyango wezeMfundo uBarbara
Creecy ngoLwesine.
Ekhuluma esikhungweni sokuhlola izimoto eRandburg, uCreecy uthe angu-700 amabhasi asetshenziselwa ukuthutha bafundi, uthe kumanje sekuhlolwe angu-485.
Amabhasi amaningi atholakale enenkinga yamabhuleki, amasondo okushayela kanjalo nezintambo ezingamile ngendlela.
"Uma usubhekisisa kahle sithutha abafundi abangu-50 000 ngosuku...lokho kunomthelela ekungabini sesimweni kwamabhasi," kusho uCreecy.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
BULAWAYO LEWASHINGTON DC—
Ikhansili yakoBulawayo ibike ukuba isizayekethisa uhlelo lokuvalwa kwamanzi ngendlela yokuwalondoloza kulelidolobho ngelanga elilodwa kusukela ngoMvulo. Lokhu kutsho ukuba asezavalwa okwensuku ezintathu hatshi ezine njengakade kusenzekala.
Ukhansila kaWard five, uDokotela John Ferguson obambe umhlangano wekhomithi yamanzi oweCouncil's Future Water Supplies and Water Action Committee ngolweSibili, wathi kusukela ngoMvulo izakhamizi sezizakuba lamanzi okwamalanga amane ngeviki kusuka kumalanga amathathu.
Uthi banqume lokhu kulandela ukuna kwezulu osokungenise amanzi emadamu lanxa engakabi manengi kanye lamanzi asengena evela edamu leMtshabezi.
Ikhansili yakobulawayo iqale ukuvala amanzi nyakenye lapho eqale ivala okwelanga elilodwa yaya kwamabili yaze yacina isivala amalanga amane.
Impompi eziletha amanzi evela edamu leMtshabezi ziqale ukusebenza ngenyanga ephelileyo lanxa kulokhu kulenhlupho ezidinga ukulungiswa.
Kubika intathelizindaba yeStudio 7 uNothando Sibanda osipha loludaba ekoBulawayo.
Udaba luka Nothando Sibanda lokuvulwa kwamanzi koBulawayo
Ukuhlaziya loludaba lwamanzi olubhekane lezakhamizi zako Bulawayo uNtungamili Nkomo weStudio 7 uxoxe lesiphathamandla senhlanganiso yezakhamizi zaleli dholobho eyeBulawayo Progressive Residents Association ebona ngenhlelo eziphathelane lokutholisa uzulu amanzi uMnumzana Anglistone Sibanda othi bayalamukela inyathelo likamanisipala.
Ingxoxo loMnu Anglistone Sibanda ngodaba lwamanzi


text:
WASHINGTON DC—
Izakhamizi ze Lupane esabelweni se Matabeleland North kanye le Mashonaland East zithi lokhe zincitshwa inhlanyelo enikwa uzulu ngaphansi kohlelo lukaMongameli Robert Mugabe olwe Presidential Well-Wishers Special Agricultural Inputs Scheme olusungulwe ngesikhwama sezigidi ezingamatshumi amabili amadollar eMelika - $20 million.
Izakhamizi lezi ezisekela amabandla eMovement for Democratic Change (MDC) zithi inkokheli ye Zanu PF ithi kumele abantu makhaza baveze okutshengisa ukuthi ngabebandla leli bengakaholiswa inhlanyelo.
UMnu. Obvious Benhura we Chikomba esabelweni se Mashonaland East utshele iStudio 7 ukuthi izakhamizi ezinengi zincitshwe inhlanyelo ngoMvulo ekade iholiswa ngabe Zanu PF eMupatsi Ward.
UBenhura uthe uyise osekela ibandla le Zanu PF okumangalisayo laye kayitholanga leyo nhlanyelo ngenxa yokuthi abanye abantwabakhe ngamalunga awe MDC.
Umnu. Kenny Mpofu we Lupane esabelweni se Matabeleland North uthe inhlanyelo le, elamasaka adindwe ikhanda likaMongameli Mugabe, yalungiselwa abe Zanu PF.
Ingxoxo Esiyenze LoMnu. Kenny Mpofu


text:
Kuboshwe abaqola imishwalense eKZN
2012-04-20 14:10
Durban - Kuboshwe abantu ababili ngezinsolo zokuzama ukuqola izinkampani zemishwalense imali engango-R1.5 million besebenzisa izidumbu abazithathe emakhazeni, kusho amaphoyisa aKwaZulu-Natal.
"Uthisha, 35, waseSikhawini ngaseRichards
Bay nomnikazi wamakhaza, 37, waKwaDukuza bazovela eNkantolo yeziMali yaseThekwini ngoMsombuluko," kusho uLieutenant Colonel Vincent Mdunge.
Laba basolwa ngokusebenzisana ekuqoleni imali kulezi zinkampani besebenzisa izidumbu zakula makhaza.
Iphoyisa eliyirisevu laKwaMsane lathola ukuthi selibhaliswe njengoshonile ngesikhathi liyolungisa izinto zalo eMnyangweni wezaseKhaya.
Amaphoyisa aphenya ngalolu daba athola ukuthi baningi abayizisulu zalo mkhuba.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
I-M&G inabe ngezinsolo ezibekwa uMaharaj
2011-11-25 16:29
Johannesburg - Kundlalwe zonke izinsolo zokugwazisa zikalowo ongumkhulumeli kaMengameli, uMac Maharaj, nonkosikazi wakhe uZarina ephephandabeni iMail&Guardian ngoLwesihlanu.
Ikhasi lokuqala belinesihloko esithi "The case against Mac" nebesiphikisa naleso sangesonto eledlule ebesifundeka kanje "Censored: A buried trail of lies".
Ingxenye yekhasi kuleli phephandaba yayisithiwe ngesonto eledlule kulandela ukuthi uMaharaj esabise ngokufaka leli phephandaba enkantolo.
Lalifuna ukushicilela imininingwane ewubufakazi bokuthi uMaharaj waqamba amanga ophenyweni olwalwenziwa woFezela, nasebahlakazwa, ngaleso sikhathi wayenguNgqongqoshe wezokuThutha kusukela ngo-1994 kuya ku-1999.
Kuthiwa wathola intshontsho enkampanini yezikhali yaseFrance, iThales International.
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).
- SAPA


text:
Abakwa-Israyeli bayokwelekelela eGhana
2012-11-08 14:01
Accra - Kulindeleke ukuthi kutheleke ithimba eliqhamuka kwa-Israyeli liyokwelekelela ukuzama ukuthungatha abantu abavaleleke ngaphansi komhlabathi, ngesikhathi kubhidlika inxanxathela yezitolo eGhana.
NgoLwesithathu kuwe izindonga zenxanxathela yezitolo enezitezi eziyisithupha, bathathu abantu ekuqinisekiswe ukuthi bashonile kanti abatakuli sebekwaze ukutakula abantu abangu-51.
Umengameli waseGhana umemezele ngokutheleka kwethimba labantu abangu-18 abaphuma kwa-Israyeli, abazosiza njengoba kuvele inhlekelele.
Inxanxathela yezitolo iMelcom, isenhlokodolobha yezwe i-Accra.
"Ithimba leli lizohlola indawo lisebenzisa imishini enobuchwepheshe, ngenhloso yokuzama ukuthola abanye abasindile," kusho uMengameli uJohn Dramani Mahama.
"Kuzokwandiswa abasizi abalinganiselwa ku-150, bahlanganisa abezempilo abazoba sendaweni yesehlakalo."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- AFP


text:
I-Sanef izohlangana noVavi ngolwe-Info Bill
2011-11-30 10:22
Johannesburg - ISA National Editors' Forum (Sanef) ihlele ukuhlangana noNobhala Jikelele weCosatu, uZwelinzima Vavi eGoli ngoLwesithathu ukudingida udaba lwe-Protection of State Information Bill.
UVavi ngoLwesine oludlule wathi iCosatu izoya eNkantolo yoMthethosisekelo uma ihluleka imizamo yokuthi kwenziwe izinguquko kulo mthetho sivivinywa.
Wathi iCosatu izonxusa Mengameli uJacob Zuma ukuba angawusayini lo mthetho ohlongozwayo.
Amalungu e-ANC okuyiwona amaningi ePhalamende awuqhubela phambili lo mthetho sivivinywa ngokuthi awuvotele ngobuningi bawo ngesonto eledlule, nakuba ngaphandle nangaphakathi ePhalamende kwakukhona abantu ababhikishela ukuphikisana nawo.
Lo mthetho sivivinywa wavotela ngamavoti angu-229, baba ngu-107 abavotela ukuphikisana nawo, babili abangavotanga emalungeni angu-400 asePhalamende.
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).
- SAPA


text:
Iziteleka zingase zikhubaze umnotho - Gordhan
2012-09-14 15:21
Johannesburg - Izinxushunxushu ezikhona njengamanje embonini yabasebenzi ikakhulukazi ezimayini ziwudonsela phansi umnotho wakuleli, kusho uNgqongqoshe wezeziMali uPravin Gordhan ngoLwesihlanu.
"Lokhu kwenza leli libukeleke phansi kubatshalizimali, kwehlise nokuthembeka kulabo abathanda ukwenza ibhizinisi nezwe," etshela izintatheli esithangamini sabezindaba ePitoli.
Khonamanjalo, uNgqongqoshe wezobuNhloli uSiyabonga Cwele uthe ngeke lusabekezelelwa udlame nokuteleka ngokungemthetho.
"Ngeke zibekezelelwe izigameko zokuphehla udlame emphakathini," kusho uCwele.
Lesi sithangami kuhloswe ngaso ukudingida iziteleka ezibonakale kuleli kula masonto edlule embonini yezimayini.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
UKhune uwulungele oweBafana
2012-11-14 14:00
Johannesburg - U-Itumeleng Khune useluleme ekulimaleni akuthole ngempelasonto, kanti umagange ukudlala koweNelson Mandela Challenge iBafana isitholana phezulu neZambia.
Lesi sihlabani seBafana Bafana sathola ukulimala ngesikhathi iKaizer Chiefs ishaya iSuperSport United ngo-2-1, kodwa yena uthi akukubi kakhulu, kubika iKickOff.com.
"Akukubi kangako, ukuthi nje kwakubuhlungu. Ngikhona ukuba ngingakhethwa eqenjini," kusho Khune ku-kaizerchiefs.com.
Lo mdlali oneminyaka engu-25 ubudala uthi iBafana ayiwuthathi neze kancane umdlalo wabo neChipolopolo, okungowokuhlonipha lowo owaba ngumengameli wokuqala wentando yabantu kuleli lizwe uNelson Mandela futhi ungowokuzilungiselela i-Africa Cup of Nations.
"Kubalulekile ukuba senze okusemandleni ethu ukushaya iZambia. Lo mdlalo akusiwo nje owesihle kodwa ungumdlalo omkhulu phakathi walamazwe womabili ayizinkunzi zasemazweni aseningizimu ye-Afrika.
"Lo mdlalo uphinde ube yingxenye yokuzilungiselela imidlalo ye-Africa Cup of Nations ezoba seNingizimu Afrika ngo-2013. Okubaluleke kakhulu ukuthi lo mdlalo owokuhlonipha indoda eyiqhawe, uTata."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Kushone 5 kudutshulwa eMelika
2012-12-10 14:02
Porteville - Ikhale iphindelela insimbi yasesontweni ememezela ngokushona kwabantu besigodi esithile eTule River Indian Reservation ngemuva kokuthi indoda ivuke umbhejazane idubula kwasani eyibona phambi kwayo.
Kulesi sigameko kushone owesifazane nezingane zakhe ezintathu, nomsolwa washona edubulana namaphoyisa.
Iziphathimandla zivimbezele uHector Celaya, 31, emgwaqeni osemaphandleni ngoMgqibelo ebusuku kulandela lesi sigameko esishiye nezinye izingane ezimbili zilimele.
UCelaya ushone ngesikhathi amaphoyisa evulela ngenhlamvu.
Akekho owaziyo ukuthi uCelaya ubesukwe yini ngesikhathi ebulala izihlobo zakhe.
Enye ingane edubulekile igcine ngokushonela esibhedlela.
- Landela
IzindabaNews24 kuTwitter
- Sapa - AP


text:
Kumele nginyuse amasokisi - Modise
2012-09-11 11:01
Johannesburg - UTeko Modise uthi ukushiywa kwakhe ngaphandle eqenjini leBafana Bafana sekumnike isikhathi sokubhekisisa ukungenzi kahle kweMamelodi Sundowns kule sizini, kodwa futhi uthi bakha amasu azobasiza ngokuzayo.
AmaBrazilians awenzi neze kahle selokhu kuqale isizini, njengoba ehlulwe imidlalo emibili anqoba owodwa emidlalweni emithathu yePSL, umdlalo wabo wokugcina baguqiswa yiMaritzburg United ngo 2-1 bedlala ekhaya, nowaphetha abalandeli befuna umqeqeshi uJohan Neeskens akhonjwe indlela.
Kodwa, uModise uthi umqeqeshi akuyena kuphela okumele agxekwe ngokungenzi kahle kwabo, uphinde watshela iFootball411 ukuthi sekuyisikhathi sokuba ezakhe zizinuke amakhwapha.
"Ngicabanga ukuthi abadlali kumele badlale ngokuzimisela okukhulu. Kumele sidlale sengathi sidlala okokugcina,” kuqhuba lo mdlali.
"Akusizi ukushintsha ithimba labaqeqeshi. Kuxoshwe abaqeqeshi ngoba abadlali bengawenzi umsebenzi ngendlela.”
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Uthi bekungeyehhashi lakhe insangu
2012-10-10 12:02
Johannesburg - Indoda yaseGoli eyabanjwa ngamaphoyisa iphethe umthunzi wezinkukhu, itshele inkantolo ukuthi insangu eyabanjwa nayo yabe iyithengele ihhashi layo.
Umsolwa uNtai Mokoena uvele ngaphambi kwenkantolo ngoLwesibili, wabanjwa ephethe insangu engu-68 grams, eziphendulela, utshele imantshi ukuthi uyaye athengele ihhashi lakhe insangu ngoba ilenza libe nomfutho.
Ebuzwa yiMantshi uLeon Ferreira ukuthi yena uyayisebenzisa yini, uthe: " Angidalelwanga leyo nto mina."
Insangu wabe eyithwele ngoplasitiki, ngesikhathi ethula ubufakazi uMokoena, bekugcina kuhleka wonke umuntu obelalele icala.
Imantshi imdedele ngesexwayiso, leli bekuyicala lakhe lokuqala.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
I-DA isenga ezimithiyo ngobulungu - Umbono
2012-12-19 14:37
Cape Town - Imibiko ithi ngemuva kwemizuzu nje uMengameli
Jacob Zuma ebuyiselwe esikhundleni sakhe okhethweni lwe-ANC eMangaung,
i-DA ithatha ithuba lokukhankasela abafuna ukuba ngamalungu ayo.
Lowo ohola i-DA ePhalamende uLindiwe Mazibuko uthe isibalo samalungu eqembu lakhe sikhule ngendlela emangalisayo izolo.
Sibe sesibuza abafundi ukuthi ngabe lokhu kusho ukuthini ngeqembu elibusayo nekusasa lalo kwezombusazwe, kungabe singabona okwehlukile ngo-2014 okhethweni.
Babeke kanje:
Zinhle Mageba - Akukho
okwehlukile esizokubona ngo-2014 laba abaphumile ilaba abafakwa
ngamakhanda uJulius Malema. Kuyogcina ngabo i-ANC izohleli ibumbene njengakuqala
akekho oyoyihlukanisa ngisho sebethanda bazozibuyela nalabo bhayizane abavuma ukubhayiziswa.
Goqozile Mlungisi Ndwandwe - Mhleli le nto eshiwo yilo mhloli we-DA ayisilo iqiniso
udlala injeje nje yepolitiki ukuze laba abangaphumelelanga eMangaung bangabi
novalo lokujoyina iDA.
Ngamanye amazwi uyazikhankasela nje ngoba ebona ithuba
nemiqondo yabantu isadidekile. Khona-ke vele bakhona abazojoyina iDA ngoba
amathuba eqembu elisha mancane kakhulu.
Likhona Mahlahla - Yebo luningi uqhekeko oluzokwenzeka ku-ANC, ngililindele elinye iqembu elizosungulwa nguKgalema Motlanthe noThabo Mbeki.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Abafundi bawela umfula uma beya esikoleni
2013-01-17 10:01
Durban - Abafundi baseKhamanzi CP School ngaseGreytown, KwaZulu-Natal, kudingeka ukuthi bawele umfula njalo uma beya esikoleni, ngokusho kombiko weThe Witness ngoLwesine.
Lo mfula awunalo ibhuloho ngakho-ke izingane kumele zikhumule izicathulo, kwesinye isikhathi nemifaniswano ukuze zikwazi ukuwela kahle.
Umfundi kaGrade 4 uSphesihle Mdunge uthi abafundi sebeyijwayele le mpilo.
"Zonke izinsuku uma siya esikoleni kumele siqale sikhumule izingubo ukuze siwele kahle. Kwesinye isikhathi izimpahla zethu zimuka nomfula, noma kumuke thina uqobo," kusaqhuba uMdunge.
Babalelwa ku-200 kwabangu-500 abafundi abawela lo mfula mihla namalanga.
Abafundi babuyele esikoleni bathola ukuthi kuningi okonakele njengoba kwakunesiphepho ngamaholidi.
UNgqongqoshe wezeMfundo eKZN uSenzo Mchunu uthe ziningi izikole ezibhekene nale nkinga esifundazweni.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Akekho owazi ilanga lokubhubha - Umbono
2012-12-20 14:36
Cape Town - Imibiko yokuthi umhlaba uyagoqwa kusasa (Disemba 21) isisabalele yonke indawo, kodwa abafundi bethu abayikholwa leyo bakhathele ngabaphrofethi bamanga.
Apostle Vusumuzi Ndlovu - Yazi
iBhayibheli likbeka ngokusobala ukuth ngisho uJesu ufihlelwe kanye
nezingelosi azazi ukuth lolu suku lunini uNkulunkulu kuphela olwaziyo
umuphi-ke lo ngqesta oselwazi, lowa mlungu wadlala ngabantu ngoMeyi ethi
umhlaba uzobhubha mawungasabhubhi esebuzwa uselokhu ebakaza.
Mlungisi Mchunu - Akekho
noyedwa odla anhlamvana ongakhuluma izindaba ezinjengalezo, noma kuthiwa
uyaboniswa ngiyafunga, leyo nto iyimfihlakalo kaThixo, amanga aluhlaza
lawo nokuphupha kwabantu nje ngoba banjalo.
Mazwi Khumalo - Phela
abantu sebafunda kakhulu singathini yilobu buchwepheshe osebafika kodwa
isithanda ukunyanyisa le nto ofuna ukubhubha akazilengise ayeke ukutshela
thina.
Lindiwe Ivy kaMlambo - Umhlaba
ungokaJehova nokugcwala kwawo, ngakho-ke kholwani kimi, akekho owazi
imfihlakalo yophezulu. Kusasa kobhubha umhlaba kaSathanei nezimpelesi
zakhe, mina nendlu yami asiyi ndawo. Ningamangali nasekuqaleni uNoah wasala nesizukulwane sakhe.
Futhi Nomkhosi Dlamini - Akukho
nje engifisa ukukwenza ngenxa yale mbudane yababona umhlaba obhubhayo.
Kusho ukuthi lo osho njalo uyena obhubhayo kusasa, abhubhe kahleke thina
sisabheke ku-2013. Sakhathala abaprofethi ababolile abagcwele la
ngaphandle.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
Disclaimer: INews24 iqhakambisa ukukhuluma
ngokukhululeka nokuzwakaliswa kwemibono eyahlukene. Lokho kuchaza ukuthi
imibono yababhali bezingosi eshicilelwe kuNews24, akuyona imibono yeNews24.
- News24


text:
BULAWAYO—
Inkokheli zikazulu kanye lezombusazwe enhla lezansi yeMandebeleni zithi ububi bemigwaqo yemaphandleni sebengeze indlala phakathi kwabantu ngokwenza kubenzima ukuthuthela uncedo ezigabeni ezingafikeki lula njengoba abanini bamaloli ahambisa ukudla besala ukuthi izimota zabo zihambe ngemigwaqo engamagodi.
Uzulu wemaphandleni ezigabeni zeMandebeleni uphakathi kwendlala enzima esatshelwa ukuthi izakhula kuze kufike isikhathi sokuvuna somnyaka ozayo. Kodwa lakhona alikho ithemba lokuthi abantu bazasinda ngoba kuze kube namhlanje abalimi basakhangele isibhakabhaka bethandazela ukuthi line izulu elingabapha ithemba lokuthi indlala izaphela ngomnyaka ozayo.
Kusalindelwe izulu, ezinye izinhlanganiso ezipha usizo zibikwa seziqalile ukubhalisa abantu abadinga uncedo kwezinye izigaba lapha kwelikamthwakazi zikhangelele ukuqala inhlelo zokupha usizo ngoZibandlela womnyaka ozayo. Kodwa phakathi kwendlala engaka, bakhona abasezigabeni esezivakatshelwe yizikhulu ezithile zabamabandla ezombusazwe asethethe indlala ayenza ithuba lokuthenga usekelo ngaphambi kokhetho lomnyaka ozayo abakhomba ngophakathi njengoba baphiwa okwedlula inswelo zabo.
Kubika intathelizindaba yeStudio 7 uThabanga Mathebula osethulela lolu daba esezansi yeMandebeleni.
Udaba lukaThabang Mathebula lomubi bemigwaqo eMandebeleni


text:
UMbesuma uthembisa ngokwenza umehluko
2012-08-16 14:03
UCollins Mbesuma oqeda kusayiniswa yi-Orlando Pirates usethembise ngokuletha into ehlukile nezosiza iqembu kule minyaka emithathu azoyihlala nalo, kubika iKickOff.com.
Ukuthengwa kuka'Ntofontofo kumangaze abaningi.
"Ngeke kube lula ngenxa yokuthi iPirates iqukethe abagadli abanohlonze, kodwa ngizodlala ngokuzimisela," kusho uMbesuma.
Lo mdlali owazakhela udumo ngesikhathi edlala kuKaizer Chiefs, Mamelodi Sundowns neMoroka Swallows
uthe ukuya kwakhe kuGolden Arrows nakumaBhakabhaka kutshengisa intshisekelo anayo ngokuqhudelana nabanye abagadli abangaconsi phansi kuleli.
Umqeqeshi wePirates u-Augusto Palacios uthe lo mdlali waseZambia usevala amabhuku kuleli qembu.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Ungqongqoshe uvume eyokubhubhudla imali
2013-02-20 14:02
Johannesburg - UNgqongqoshe wezeNhlalakahle eNorth West uMosetsanagape Mokomele-Mothibi uvumile ukuthi wasebenzisa u-R174 000 wemali yabakhokhintela ngesikhathi ehambele ingqungquthela ye-ANC eMangaung ngoDisemba, kusho umbiko ngoLwesithathu.
UMokomele-Mothibi uvumile esitatimendeni ukuthi wasebenzisa le mali ukukhokhela umngani wakhe nezinye izikhulu ukuba baye kule ngqungquthela ezimisele ngokuthi le mali uzoyikhokha lingakapheli isonto, kubika iBusiness Day.
Yena nezimenenja eziphezulu kulo Mnyango bavele ngaphambi kwekomidi elibhekelele izimali zesifundazwe ngoLwesibili, ngemuva kokuphuma kwezinsolo zokuthi waya kule nkomfa ngemali yabakhokhi bentela.
USihlalo wekomisi uHlomane Chauke uthe bakwamukele ukuvuma icala kukaMokomele-Mothibi.
Umholi weDemocratic Alliance eNorth West uChris Hattingh uthe leli cala kumele liye ophikweni olubhekene namacala aphathelene nezimali.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
I-Uganda ayeneme nge-UN
2012-11-06 10:00
United Nations - Izwe lase-Uganda liyaqhubeka nokwesabisa ngokuthi lizokhipha amasosha alo angaphansi kohlelo lokugcina ukuthula emhlabeni ngemuva kokuba i-UN ngoMsombuluko ikhulume ngezinsolo zokuba leliya lizwe liseka amavukelambuso aseDRC.
UNgqongqoshe wezokuXhumana neLwazi e-Uganda, uRuhakana Rugunda utshele abe-AFP ukuthi izwe lakhe libona sengathi liyathukwa yiNhlangano yeziZwe ngombiko othi i-Uganda neRwanda basiza amavukelambuso i-M23.
I-Uganda, nenamasosha amaningi okugcina ukuthula eSomalia, Ivory Coast, naseSudan, isisabise ngokuwakhipha amasosha ayo uma nje lokhu abasolwa ngakho kungahoxiswa.
URugunda uhlangane nephini likanobhala jikelele kanye namanxusa e-UN Security Council ukuzokhuluma ngale mibiko isisabalele.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AFP


text:
'Amaselula adala udlame ePollsmoor'
2013-01-28 10:03
Cape Town - Indaba yokufakwa kwezinto ezingagunyaziwe ngaphakathi ejele, yiyona edala kuqubuke izimpi eziba nokuchitheka kwegazi ejele iPollsmoor, eKapa.
UKhomishana eMnyangweni wezamaJele esifundazweni uDelekile
Klaas, utshele iphephandaba iCape Times wathi kulimale iziboshwa eziyishumi ngesikhathi kuqubuka impi ngesonto eledlule.
"Ukungeniswa kwezidakamizwa nomakhalekhukhwini, ngezinye zezinto ezidala izimpi. Sizama ukuthola ukuthi zingena kanjani," kusho uKlaas.
Impi yokuqala yaqubuka ejele lezingane ngoLwesithathu, kwalimala iziboshwa ezinhlanu, impi yesibili yaqubuka ejele labadala ngakusasa, kwalimala abanye abahlanu.
UKlaas uthi bazama ukuthola ukuthi abekho yini ojele abasebenzisana neziboshwa ukugila lo mkhuba.
Ngo-Okthoba ngonyaka owedlule, kwaboshwa ujele wakhona ePollsmoor, ngesikhathi ebanjwa ezama ukufaka izidakamizwa ngaphakathi ejele.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Kungase kuvalwe imigwaqo eThekwini
2012-12-25 09:36
Durban - Njengoba izinkulungwane zabantu zizotheleka emabhishi aseThekwini, izikhulu zomkhandlu zixwayise ngokuthi kungase kube khona imigwaqo evalwayo ngokuhamba kosuku, kubika iNewswatch.
Okhulumela amaphoyisa kamasipala u-Eugene Msomi uthe kwadingeka ukuthi bavale imigwaqo eminingi ngonyaka odlule ngenxa yomthamo omkhulu wabantu ababevakashele emabhishi.
Uthe bazoqala ngokuhlola ukuthi abantu bangakanani ngaphambi kokuvala imigwaqo.
Imigwaqo engase ithintkeke kubalwa iMahatma Gandhi Road, Sylvester Ntuli Road nePixley
Ka Seme Street.
UMsomi uthi kuzovunyelwa labo abanezimvume kuphela ukuthi bapake izimoto ebhishi.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Abane ethubeni lokuqeqeshwa yiManchester UnitedComment on this story
BAZOHLOMULA ngengqayizivele yethuba lokuqeqeshwa yiManchester United abadlali abane baKwaZulu-Natal. Leli qembu elingelinye lahamba phambili emhlabeni lizovakashela eNingizimu Afrika.
I-United izogadulisana naMaZulu ngoJulayi 18 emdlalweni weMTN Football Invitational eMoses Mabhida Stadium, eThekwini nokuyingxenye yokugubha iminyaka engu-80 uSuthu lwaba khona. Nokho akubona kuphela abadlali bamaqembu womabili abazothokozela le ndumezulu yomdlalo njengoba i-United izophinde icobelele ngolwazi olunzulu lwebhola kubadlali abane abaneminyaka ephakathi kuka-14 no-17 (amantombazane amabili nabafana ababili) ezinkundleni zemidlalo eKing Zwelithini Stadium, eMlazi ngoJulayi 19 emncintiswaneni owaziwa ngele-Manchester United Soccer School.
Leli thuba lizotholwa ngabazophumelela kulo mncintiswano oqala namuhla nalapho kufanele umfundi agcwalise imininingwane yakhe ukuze azibeke ethubeni.
Ngaphandle komthetho oqinile weminyaka, kufanele kube ngabantu abasalidlala ibhola futhi kungabi ngabadlalela AmaZulu. Ngaphezu kwalokho kufanele bazihlinzeke ngezinto zokuhamba nezinto zokudlala.
Abazophumelela bazochitha isikhathi nethimba labaqeqeshi beManchester eliholwa wuqweqwe lomqeqeshi uSir Alex Ferguson becijwa ngezindlela leli qembu elibhubhisa ngayo amaqembu ku-English Premiership. IManchester ingelinye lamaqembu ahamba phambili ngokukhiqiza abadlali okubalwa nesethenjwa seReal Madrid uChristiano Ronaldo noWayne Rooney abafika besebancane e-Old Trafford. Lokhu kuqeqeshwa kuhlelwe ngendlela yokuthi umdlali akujabulele nokwenza kungene kalula engqondweni futhi kumgqugquzele. Ngaphezu kwalokho kuzogxilwa endleleni yokuziphatha.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
I-SASCOC ayinakuphawula ngoluka-Oscar
2013-02-14 12:02
Johannesburg - Abekomidi iSA Sports Confederation and Olympic Committee
(Sascoc) abakaphawuli ngesehlakalo sokudutshulwa kubulawe owesifazane, ekuthiwa senziwe ngumsubathi wodumo wakuleli u-Oscar Pistorius.
"ISascoc njengabo bonke abanye baseNingizmu Afrika, ayazi lutho ngaphandle kwalokhu okubikelwe umphakathi. Sazi ukuthi kube nokudubula ekuthiwa kwenziwe nguye umsubathi, nala kuthiwa ubethi intombi ngumgqekezi," kusho isitatimende sekomidi.
"Inhlangano ayinalo ilungelo lokuphawula okwamanje, esingakusho wukudlulisa amazwi enduduzo emindenini ethintekayo."
Iphephandaba iBeeld libike ukuthi uPistorius udubule intombi yakhe ekhanda yashona.
Okhulumela amaphoyisa uLieutenant Colonel Katlego Mogale uqinisekise ukuthi amaphoyisa abizwe emzini kaPistorius, eSilver Lakes Golf Estate, ngemuva kokuthi kube nokudubula.
"Abahambisi bosizo lokuqala bathe owesifazane oneminyaka engu-30 ubudala, ushonele endaweni yesehlakalo."
Umthombo othembekile utshele iphephandaba iCity Press wathi abomndeni wentombi ka-Pistorius, eshonile, babuhlungu ngalesi sehlo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Usephinde wasala futhi uCele
2012-11-20 10:00
Durban - Lowo owayengukhomishana wamaphoyisa uBheki Cele akazange aqokwe yigatsha lakhe laseLamontville, eThekwini ukuthi abe yingxenye yekomidi eliphezulu likazwelonke ku-ANC, kubika iphephandaba iThe Witness ngoLwesine.
Umhlangano wenzeke ngeSonto ngemuva kokuhluleka kabili ukuhlangana ngenxa yokukhala ngamavoti akhwatshaniswayo.
UCele walaxazwa futhi yisifunda saseThekwini kulandela ukuqubuka kwezinsolo zokuthi ukhankasela labo abamelene noMengameli Jacob Zuma.
Lowo okhulumela uCele, uVuyo Mkhize, uthe uCele uyamukele imiphumela yasegatsheni nasesifundeni.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Ugwetshiwe usomatekisi owatshengisa isihluku
2012-12-07 12:02
Bloemfontein - Umshayeli wetekisi waseBloemfontein owahlasela umuntu owayehamba ngezinyawo edolobheni unikezwe isigwebo esihambisana nemibandela, kubike iphephandaba iVolksblad ngoLwesihlanu.
U-Aggrey Mojanaga, 43, ugwetshwe yiNkantolo yeMantshi eBloemfontein iminyaka emithathu ebhadla ejele, kuleyo minyaka kuzomele ahlale izinyanga eziyisithupha ejele.
Umbiko uthe iMantshi uJohannes Moeng uyalele ukuba uMojanaga adedelwe ejele ngemuva kwezinyanga eziyisithupha uma eziphathe kahle.
UMojanaga washayisa ngenhloso umhlali wasemgwaqeni, u-Isaac Moalahi, 51, ngetekisi wabe esemgxoba ikhanda phansi emgwaqeni ku-Andrie Pretorius Street ngoMashi ngonyaka odlule.
I-video yesigameko, eyathathwa ngamakhamera e-CCTV, yasatshalaliswa ku-internet.
UMojanaga watholwa enecala lokushaya ngenhloso yokulimaza.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Izinkampani zezindaba nesicelo kuMogoeng
2013-01-09 11:03
Johannesburg - Izikhondlakhondla zezinkampani zezindaba sezicele iNhloko yamaJaji uMogoeng Mogoeng, ukuthi azinike imvume yokukwazi ukwethamela isicelo esedluliselwe kwabeRefugees Appeal Board, mayelana nesicelo sikasomabhizinsi waseCzech, ongundaba mlonyeni uRadovan Krejcir, kusho umbiko wephephandaba iBeeld.
Izinkampani lezi zihlanganisa iMedia24, Mail & Guardian Media ne-Independent Newspapers.
UKrejcir watholakala enamacala ePrague, ngo-2012, amacala ahlanganisa elokuthumba nokusebenzisa budedengu imali elinganisela ku-R227 million.
Isicelo sikaKrejcir sokuthi abhace kuleli laseNingizimu Africa, sachithwa wase edlulisa icala.
Izinkampani zezindaba zifake isicelo sokwethamela ukwedluliswa kwecala njengoba umthetho ngaphansi kweRefugees Act, unqaba ukuthi kwethanyelwe ukwedluliswa kwalolu hlobo lwamacala,
Okhulumele lezi zinkampani uDario Milo, uthe kumele iNkantolo yoMthethosisekelo inqume ukuthi kuyiqiniso yini ukuthi kungavinjwa ukulalelwa kwamacala ezakhamizi eziyizifika
namthwalo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Libe nenkinga ibhanoyi eKZN
2012-08-06 07:41
Johannesburg - Ibhanoyi lakwa-1Time kudingeke ukuthi lithi cababa ngokuyisipesheli eKing Shaka International Airport ngempelasonto, kusho okhulumela isikhumulo sezindiza.
Okhulumela lesi sikhumulo uColin Naidoo uthe imigwaqo yamabhanoyi kulesi sikhumulo kudingeke ukuthi ivalwe kusukela ngo-17:00 kuya ku-20:00 ngeSonto.
“Kube nokubambazeleka kwezindiza ngamahora amathathu."
UNaidoo uthe kuzophenywa ngalesi sigameko.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kushone omunye kolwekilabhu
2013-02-06 07:23
Sao Paulo - Kugcine kumenele owesilisa, 20, owalimala kabi ngesikhathi kuqubuka umlilo owabulala abantu abangu-237 endaweni yokuzijuxuza eBrazil, nokubikwa ukuthi leli nani lingase linyuke.
UMnyango wezeMpilo eRio Grande do Sul
, nalapho kwenzeka khona lesi sibhicongo eKiss Nightclub, edolobheni iSanta Maria, awuzange ukhiphe mininingwane etheni ngalokhu kushona.
Abaphenyi bathi abantu abaningi babulawa ukuhogela intuthu enobuthi kulandela ukuthi iqembu lomculo lalayitha amakhilikithi ngaphakathi kule kilabhu.
- Landela
IzindabaNews24 kuTwitter
- Reuters


text:
ULindiwe Mazibuko akafuni ukuze abe mxhiliba engakashadi wanomndeniComment on this story
CELANI SIKHAKHANE
UMHOLI we-DA ePhalamende uNksz Lindiwe Mazibuko (32) uthi usezinhlelweni zokuthi ashade abenomndeni wakhe ngoba akafuni ukufana nabaye abaholi besifazane abagcine bengenayo imindeni ngenxa yokunikela isikhathi sabo kwezombusazwe.
Lokhu ukusho ekhuluma neSolezwe nalapho ebecacisa khona ukuthi ngabe unazo yini izinhlelo zokuthi abenowakhe umndeni njengoba ebonakala ematasa nezombusazaswe futhi engumuntu ongathandi ukukhuluma esidlangalaleni ngempilo yakhe.
Echaza ngalokhu akazange acacise ukuthi yinto engenzeka nini kusuka manje.
“Angithandi ukufana nabaholi abafana noHelen Suzman abagcine beze bebabadala bengenayo imindeni ngenxa yokuthi isikhathi semindeni nokuba nezingane abazange babenaso kodwa bebezinikele kakhulu kwezepolitiki. Ngakho nginazo izinhlelo zokuthi ngishade ngibe nezingane nomndeni wami njengabo bonke abantu besifazane,” kusho uNksz Mazibuko.
Enkulumeni yakhe ugcizelele ukuthi yize ekucacisa ukuthi unazo izinhlelo zokushada kodwa akafuni umuntu osuke ezombuza ngezinto ezithinta izindaba zakhe zothando nokunye okuthinta impilo yakhe.
UNksz Mazibuko ukusho lokhu ngemuva kokuthi bekulokhu kunemibuzo yokuthi ngabe uthandana nobani ngoba akakaze abonakale ehamba nomuntu wesilisa kangangokuthi nangesikhathi kuvulwa iPhalamende eKapa ekuqaleni konyaka waqhamuka ezihambela nonina, uNkk June-Rose Mazibuko onguMatron esibhedlela iNkosi Albert Luthuli, eThekwini.
UNksz Mazibuko useke wacashunwa kwelinye lamaphephabhuku ethi uma eseshada uyoqale acabangisise ukuthi ngabe kufanele yini alotsholwe ngoba kukhona abasebenzisa ilobolo ukuhlukumeza abantu besifazane. Uphinde waveza nokuthi yize engumholi kodwa uma esesekhaya uyingane futhi lokho ngeke kushintshe.
Ubekusho lokhu ephawula ngodaba lokuthi usephenduke ihlaya ePhalamende ngoba uMengameli Jacob Zuma uvele angayinaki imibuzo yakhe uma esephendula okushiwo abaholi bamaqembu aphikisayo .
“Empeleni lokho angikuthathi ngokuthi kuhlangene neminyaka yami ngoba uma ngisePhalamende angizithathi njengengane kodwa ngiyazitshela ukuthi ngingumholi ngakho uma noZuma engangiphenduli ngisuke ngazi ukuthi yingoba esuke ebhekene nenkinga yokuthi akazi uzothini ngoba engisuke ngikusho kusuke kumphonsela inselelo,” kusho uNksz Mazibuko.
Uthe i-ANC isenkingeni futhi inovalo nge-DA yingakho noZuma ehlale engayiphenduli imibuzo asuke emphonsela yona ePhalamende .
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Umzanyana kwelokuhlukumeza usana
2013-02-19 07:23
Kuala Lumpur - Amaphoyisa aseMalaysia aphenya ngezinsolo zokuthi umzanyana wase-Indonesia ubehlukumeza usana olunezinyanga ezine luzelwe, eluphosa noma ikanjani kuhle kukanodoli.
Ithelevishini itshengise izithombe zalo mzanyana, 24, ehlezi phansi ejikijele ingane emoyeni bese eyibuka isacazeka phansi, elokhu ekuphindaphinda lokhu.
Umama wosana, uNina Suraya Sulaiman, utshele iphephandaba iThe Star ukuthi ubenesidlo sasekuseni bude buduze nasemzini wakhe ngesikhathi ebona lokhu efonini yakhe, exhunywe emakhamereni asendlini.
- Landela
IzindabaNews24 kuTwitter
- Sapa - AP


text:
Akusizwe abokufika eW Cape - Ijaji
2012-07-26 10:06
Cape Town - INkantolo eNKulu eWestern Cape isiyalele uMnyango wezaseKhaya ukuthi uqale ulungise amaphepha abantu bangaphandle ababhalisele ukuthola izimvume zokuba kuleli, kusho umbiko wangoLwesine.
IJaji uDennis Davis uthe umnyango awuvezanga izizathu ezanele ngokuvala isikhungo ebesikhoselise abokufika esiseMaitland, kubika iphephandaba iCape Times.
UDavis uthe ukuphelelwa yisikhathi sokuqasha isikhungo akusona isizathu esanele sokuthi kungaze kuvalwe isikhungo, ikakhulukazi njengoba umnyango usalele emuva ngokukhipha izimvume.
Bonke abasanda kufika batshelwa ukuthi kumele bahambe bayofuna izimvume eMusina eLimpopo.
Umbiko uthe ikhona indlela umnyango ongenza ngayo ukuzama ukusiza abokufika.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
Izelamani zidla izilwane ezifile
2012-07-20 10:02
Phetolo Motloutsi, Daily Sun
Johannesburg - Bavuka ekuseni bahambe bethungatha izinja, amakati, izinyoka nanoma yini efile kuze bezokuthatha kube yikona kudla kwabo kosuku, kubika iDaily Sun.
UJoseph Shandukani nomfowabo uPeter, bahlala endaweni ekuthiwa kuseThemba eTshwane.
Lezi zelamani zaqala ukuphila le mpilo kusukela ngonyaka ka-1994, ngesikhathi uPeter ephelelwa ngumsebenzi.
Umakhelwane utshele iphephandaba wathi laba bazingela izilwane ezifile bese bezihlinza zibe ngukudla kwabo.
“Uma bebuya nesilwane, basilengisa esihlahleni basihlinze benze umqwayiba noma isishebo. Bathatha isikhumba basibeke phezu kophahla," kusho umakhelwane.
Umakhelwane uthe lezi zelamani aziphilile kahle ekhanda.
“Sesiphile le mpilo iminyaka engu-18,” kusho uPeter.
NgeMandela Day, ikhansela laku-ward 74 uJabu Sibaya uthe uzozamela laba umsebenzi.
- Thola ezinye izindaba zeDaily Sun
kumakhalekhukhwini wakho
- Thola izindaba zeDaily Sun
kuFacebook
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- Daily Sun


text:
Uyacula ngokufa kwabe-NFPComment on this story
MLUNGISI GUMEDE
UHLANZA amaqiniso umsolwa okuthiwa uzivumela yena ukuthi nguyena oqotha ngenhlamvu amakhansela e-NFP ngemuva kokuboshwa kwakhe ngoLwesibili ntambama.
Lo msolwa, oneminyaka engu-40, igama lakhe elingeke lidalulwe kuze kube uvela enkantolo namhlanje, uboshwe amaphoyisa aphenya ngamacala abucayi, i-Greytown Task Team. Umsolwa ubanjwe eVryheid nesibhamu somsebenzi kodwa ephethe izinhlamvu ezingekho emthethweni. Asengu-21 amalungu e-NFP asebulewe KwaZulu-Natal.
Kuthiwa uzivumele yena emaphoyiseni ukuthi nguyena onesandla ekufeni kwabaholi abaziwayo be-NFP.
Umsolwa kuthiwa uphinde watshela amaphoyisa ukuthi wayeyingxenye yetulo lokubulawa kwelinye futhi ikhansela laleli qembu eNquthu kodwa waphika ukuthi nguyena qobo owadubula.
Umthombo weSolezwe osethimbeni labaphenyi uthe kuzothuka abantu abaningi uma sebebopha ufishi omkhulu okunguye ungqondongqondo ekuhlelweni kwetulo lokubulala ozakwabo.
“Angeke liphele leli sonto singambophile umsolwa omkhulu,” kusho umthombo.
Esithangamini sabezindaba izolo, uSihlalo kazwelonke we-NFP uMnuz Maliyakhe Shelembe umemezele ukuthi uMnuz Mkhonzeni Ntuli, Nksz Nonsindiso Dlamini noMnuz Mlindeli Mchunu sebexoshiwe njengamakha-nsela eqembu kulandela ukuthinteka kwabo ecaleni lokubulawa kozakwabo.
UNtuli, uNksz Dlamini noMchunu bebebhekene namacala amabili okubulala nelilodwa lokuzama ukubulala sekuphinde wengezwa elinye icala lokubulala.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Akuphenywe nge-etolling - Cosatu
2012-11-30 16:50
Johannesburg - Kumele kuqalwe ikhomishana ezophenya ngodala oluthinta ama-etoll, aseGauteng, kusho uNobhala womfelandawonye wezinyunyana zabasebenzi iCosatu, esifundazweni uDumisani Dakile.
UDakile usho kanjena ngesikhathi kuqhubeka imashi yokulwa nama-etolls, ePitoli ngoLwesihlanu.
"Sifuna ukwazi ukuthi ngobani abaqashwa ukuthi benze umsebenzi, kumele kusungulwe ikhomishana ezophenya ngayo yonke lento ye-etolling,” kuqhuba uDakile ngesikhathi edlulisa uhlu lwezikhalazo kuJames Molao, oyisikhulu soMnyango wezokuThutha.
"Sifuna ukwazi ukuthi ngobani laba abazosisenga imali engaka, unyaka nonyaka.”
UDakile uthi akukho noyedwa umuntu othanda indaba ye-etolling.
"Sifuna uhulumeni acacise ukuthi ngubani kubahlali baseGauteng othanda lento ye-etolling.”
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Uphika eyokugwazelwa ungqongqoshe eMexico
2012-11-29 16:32
Mexico City - UNgqongqoshe wezokuPhepha eMexico uGenaro Garcia Luna, uyaphika ukuthi wagwazelwa yisigelekeqe esisolwa ngokushushumbisa izidakamizwa.
Isigilamkhuba esingu-Edgar Valdez Villarreal sithi besigwazela ungqongqoshe kusukela ngo-2002, kusho okhulumela ezokuphepha ezweni uJose Ramon Salinas.
Kuthiwa uVillarreal ubesebenzisa izikhulu eziningi kukze ezokwazi ukungena emajele aqhube ibhizinisi lezidakamizwa, lona kuthiwa usebenza neqembu elidume kakhulu iBeltran Leyva, elishushumbisa izidakamizwa.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Bakhishwa esibhedlela balahlwe besaqulekile
2013-02-07 16:29
Koltaka - Izindimbane zabesifazane baseNdiya abahlala ezindaweni ezihlaselwe wububha, kuthiwa bantshingwa ngaphandle kwezibhedlela uma odokotela sebeqede ukubahlinzela ukuvala inzalo.
Izikhulu zezempilo zithi abasifazane balahlwa bequlekile, ngenxa yokuthi izibhedlela zishoda ngemibhede yokubalalisa.
Umkhuba lona wande esifundeni iMalda, entshonalanga neWest Bengal, izikhulu zithi izibhedlela azinayo indawo eyanele ukuhlalisa umthamo omkhulu wabantu abagulayo.
Le nsambatheka ivele ngesikhathi isiteshi sikamabonakude i-NDTV, siveza owesifazane equlekile ekhishwa esibhedlela ethwelwe, wase elahlwa endaweni evulekile.
Izikhulu eMnyangweni zithi lokhu kuphambene nomthetho, kuzokwenziwa uphenyo.
“Bangaphezu kuka-100 omama abafikayo bephuma emiphakathini eswele, bezovala inzalo. Uma beqeda ukuhlinzwa odokotela bacela abantu abasizayo ukuthi babaqukule babakhiphele ngaphandle kwamagceke,” kusho uBiswa Ranjan Satpathi, ongumqondisi wezeMpilo eWest Bengal.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Ngangizama ukugwema inhlekelele - Ramaphosa
2013-01-09 13:02
Johannesburg - IPhini likaMengameli we-African National Congress elisanda kuqokwa, uCyril Ramaphosa, uthi ngesikhathi ethi akuthathwe izinyathelo ngesikhathi kuteleke abavukuzi, wabe ezama ukugwema umonakalo omkhulu owawungase wenzeke.
URamaphosa usho kanjena ekhuluma nabezindaba ze-CNN.
Lesi sikhulu sathumela umlayezo nge-email, osukwini olwandulela ukudutshulwa kwabavukizi abangu-34, basemayini iLonmin, eMarikana.
Emlayezweni uRamaphosa wathi kumele kuthathwe izinyathelo.
Izinkulungwane zabavukuzi zabeka phansi amathuluzi zangena esitelekeni ngenyanga ka-Agasti, zikhalazela imiholo.
Ngaphambi kweKhomishana iMarikana Commission of Inquiry, uRamaphosa waphekwa ngebhodo elincane kuthiwa akachaze “ngezinyathelo” abe ethi kumele zithathwe.
“Ngaphambi kwenhlekelele yokubulawa kwabantu abangu-34, kukhona abanye abangu-10 ababevele sebebulewe. Ngangikhuluma nezikhulu ngithi azisukume kungaze konakale kakhulu,” kuchaza uRamaphosa.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
i-Merc ML 350 ubukhosi bemotoComment on this story
UMHLAZIYI: MDU NCALANE
IMOTO: MERCEDES BENZ ML 350 BlueTEC V6
UKUNYATHELA isonto lonke ngemoto yamaphupho akho akwandele bani. Ngizithole ngilokhu ngimamatheka ngedwa emotweni futhi kusale kancane ngilale kuyona. Empeleni bekungalaleka ukube ngisitholile isikhathi sokuyokhempa ngayo emahlathini kwazise phela inkunzimalanga lena iMercedes Benz 350 BlueTEC, idonsa ngamasondo amane futhi iyazenzela nje ezinkeleketheni, esihlabathini nasodakeni.
Le moto ifana nse nezinkulumo ezakhayo ezivamise ukutholakala emisakazweni ekuseni. Iyakukhuthaza ukuthi ikhono onalo ulisebenzise kakhulu kunakuqala ukuze ukwazi ukuyithenga. Inikana umdlandla wokukhuthala. Ikwenza ukwazi ukuqhosha uma uhamba ngayo ngoba ayishodi ngalutho. Phela iwumakhonya kwezakwabo ngoba elandela yona yisilwane sakwamhlola sejubane namandla yi-ML 63 okungeyokugcina.
Le ML 350 ikwenza uzizwe uhloniphekile futhi uyaqapheleka emgwaqeni uma uhamba ngayo. Baphenduka nawe abanye abashayeli nabayibona behamba ngezinyawo. Sike sabika ngale ngqovungqovu ngenyanga edlule ngesikhathi kade iyokwethulwa eLimpopo emahlathini akhona phansi kwentaba edumile kulesiya sifundazwe. Kulokhu ngithole ithuba lokuzidelisa ngalezi zinto esabika ngazo okuwubuntofontofo obengeziwe ngaphakathi kusukela ezihlalweni zesikhumba ezigqize ngomthungo omhlophe, odeshibhodi wakhona osasikhumba nothambile, yimfudumalo oyithola njengoba kubanda njena ezihlalweni ezizifudumeza zona, nokushayeleka kalula noma ngabe uyishintsha wena kumbe uyiyeka ishintshwe ngabaphansi wena unethezeke nje.
Igiya lakhona yileli elincanyana elisesiteringini esandleni sokudla ngoba bayazi abake bashayele ezakwaMercedes ukuthi ama-indikhethi nama-wayipha kundawonye kwesobunxele. Ukuthinta ibhathini nje kancane bese lizingenela igiya olifunayo. Uyazikhethela futhi nakulena ukuthi ufuna ukuyishayela icokeme kumbe ufuna ukuhamba ngayo ihuba phansi. Nalapha wukutoboza nje ibhathini yehle noma yenyuke. Ngike ngayivivinya odakeni olumnyama lwaseMzimkhulu lapho ngihlanze khona ngadela ukuthi yi-4X4 yangempela lena. Obhuqwini nakhona uyithola izimelele bese uyakhululeka. Ithe ukubhasha kancane lena yakamuva uma uyibuka uma uyiqhathanisa nendala. Ungayibona sengathi incane kanti ithe xaxa ngamasentimitha ambalwa kuneyakuqala. Okwenza igqame kakhulu wukucwebezela okwengezwe ngaphambili nangemuva kanjalo naphezu kukabhampa lapho kucamela khona ibhuthi evulwa iphinde ivalwe ngokutoboza nje ibhathini. Ingaphambili layo bathe ukulishintsha lacwebezela ngombala omnyama nowenza kugqame inkanyezi yakwaMercedes. Ukugqama kwayo kulekelelwa amalambu akhanya nasemini lawa amuntsako.
Ubuchwephesheke buyizungeze yonke le moto ngaphakathi nangaphandle njengoba ngaphandle inamasensa akwazi ukukutshela ukuthi kunemoto engaphambi kwakho esebangeni elithize. Kanjalo nangemuva. Emaceleni ikutshela ezibukweni ukuthi kukhona odlula eduze kwakho. Nakulena uyakwazi ukwengeza ubuchwepheshe be-Lane keeping assist ekuthethisayo uma unyathela olayini bomgwaqo ongayishayanga i-indikhethi nokutshela imoto ukuthi uwunyathela ngenhloso futhi uqaphele ulayini.
Okungihlabe umxhwele kakhulu ngale moto enenjini engu-3.5litre wukonga kwayo udizili. Ithangi layo lingagcwala ngemali engaphezulu kancane kuka-R700 kodwa lingakuthatha likufake ePitoli usuka eThekwini ngaphandle kokuthela endleleni. Lokhu kusho ukuthi ingakunika amakhilomitha angu-600 uma uhamba ibanga elide, kodwa idla kakhulu uma uhamba izindawo ezimfushane. Idla ngendawo eyinsada yokulayisha impahla ngemuva kantI ungayengeza futhi ngokulalisa isihlalo ngemumva.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Bayangabaza ngawakamasipalaComment on this story
SIMPHIWE NDWANDWE noLUNGI LANGA
UMASIPALA weTheku usunongabazane ngokuziphatha kwamaphoyisa angaphansi kwaleli dolobha kulandela uchungechunge lemibhikisho eyenziwa yila maphoyisa lapho kuvinjwa khona izimoto emgwaqweni.
Ikhuluma namaphoyisa izolo iMenenja yeTheku, uMnuz Sibusiso Sithole, ithe indlela amaphoyisa enza ngayo muva nje iyadumaza.
“Njengoba sihlela ukuqasha abantu ngokuphelele nje sinokuzibuza ukuthi ngabe sizoqasha abantu abazowenza ngendlela yini umsebenzi wabo. Ukuziphatha kahle nenhlonipho kubalulekile futhi silindele ukuthi amaphoyisa abe yisibonelo emphakathini.
Abathi bazoshisa iCity Hall kumele bazi ukuthi ngeke sikubekezelele lokho,” kusho uSithole.
Ngesikhathi uSithole esho lokhu kube nokuhhomuzela emaphoyiseni angaqashiwe ngokugcwele abegcwele ngaphandle kwehholo.
USithole utshele amaphoyisa ukuthi bazophoqa amaphoyisa ukuthi aziphathe ngendlela ethanda noma engathandi.
Mayelana nomphathi wamaphoyisa, uMnuz Eugene Nzama amanye amaphoyisa afuna axoshwe, uSithole uthe lo mphathi unamalungelo njengawo wonke umsebenzi ngakho kufanele kulandelwe imigudu futhi kubhekwe ukuthi okukhalwa ngakho kuyabambeka yini.
IMeya yeTheku uMnuz James Nxumalo inxuse amaphoyisa ukuthi ababekezelele ngesikhathi besalandela imigudu efanele ezoholela ekutheni baqashwe bonke. Uthe bazinikeza isikhathi esiyizinyanga ezintathu ukuthi baqikelele ukuthi kushaya uDisemba 1 wonke amaphoyisa ayitoho angu 919 aqashwe ngokuphelele.
UNxumalo uthe akuwona kuphela amaphoyisa angaqashiwe ngokugcwele azobhekelelwa kulolu hlelo kodwa nabanye bakweminye iminyango abayitoho bazoqashwa ngokuphelele. Sebebonke abasebenza beyitoho kumasipala bangu-2 500.
Umhlangano wayizolo obewethanyelwe yiziphathimandla zikamasipala nezinyunyana ulandela umbhikisho wangoMsombuluko lapho kwama nse izimoto emgwaqweni osenkabeni yedolobha uPixley KaSeme lapho amaphoyisa esabisa ngokushisa iCity Hall.
Khona izolo kuphazamiseke emcimbini wokuhlonipha ngeziqu abadayisi basemgwaqweni abaphumelele ohlelweni lokuqeqeshwa lukamasipala weTheku ngesikhathi amaphoyisa efuna ukungena ngenkani ehholo.
Abashayeli bezimoto bezwakalisa ukukhathazeka ngokumiswa isikhathi eside emgwaqweni kuhlolwa izimoto zabo.
Amaphoyisa aphinde akwenza lokhu izolo evala umgwaqo uPixley KaSeme emisa izimoto etshela abashayeli ukuthi azihlola ukuthi zisesimeni yini.
Elinye iphoyisa ebelisesixukwini lithe kwenziwe lokhu emuva kokuzwa ukuthi umhlangano neziphathimandla zikamasipala uhlehliswe ngaphandle kokuthi abikelwe.
UMnuz Nhlanhla Nyandeni wenyunyana yabasebenzi bakamasipala iSouth African Municipal Workers Union (Samwu) unxuse ukuziphatha emaphoyiseni kamasipala.
“Kunendlela ethile yokuziphatha esingafuni ukuyigqugquzela. Sethembisa ukuthi sisazoba nemihlangano neziphathimandla zikamasipala ukulandela ukuthi lokhu okuthenjisiwe kuyenzeka yini,” kusho uNyandeni.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Bafuna uvo ngamaholidiComment on this story
MHLENGI SHANGASE
SEKUYITHUBA labantu baKwaZulu-Natal lokuba baphawule ngokwengezwa noma ukuncishiswa kwamaholidi kuleli njengoba ikhomishini ebhekele amalungelo amabandla ahlukene izotheleka kulesi sifundazwe kuleli sonto.
Ukuza kwale khomishini kufike ngesikhathi ibandla iNazareth Baptist Church elidume ngoShembe nalo lisemkhankasweni wokufuna ukuba nosuku okuzohlonishwa ngalo abaholi balo.
Le khomishini izohambela kulesi sifundazwe ngoLwesine nangoLwesihlanu lapho izobe inezigcawu ezizonika umphakathi ithuba lokuphefumula ngamaholidi njengoba kunempikiswano ngokuthi kumele yini ukuthi amaholidi ahambisana nemigubho yezenkolo kube ngamaholidi azofakwa ekhalendeni lakuleli.
Okhulumela abaseKuphakameni, uMnuz Edward Ximba uthe bangathanda ukuthi uMeyi 2, ube yiholidi ngoba wusuku okwakhothama ngalo umqali weNdlela, uMprofethi Isaiah Shembe, noma kube nguDisemba 19 okuwusuku okwakhothama ngalo Inkosi uJohannes Galile Shembe.
“Sisazobhunga neNkosi yaseKuphakameni uVukile ukuthi siye yini ukuyofaka izethulo zethu kule khomishini. Uma ivuma Inkosi sifuna olunye lwazo lube yiholidi elisemthethweni ngoba siyibandla elikhulu,” usho kanje.
Uthe uma amaKrestu enawo nabo babona kungakuhle babe nawo okuhlonipha abaholi abanomlando.
Abahlaziyi bezomnotho bathi kungadla leli lizwe u-R30 billion ngonyaka uma singase sinyuke isibalo samaholidi kuleli. Okunalokho kuphakanyiswa ukuthi asehliswe isibalo sawo njengoba abanye bethi uDisemba 26, okuyi-Day of Goodwill akubalulekile ukuthi ungaba yiholidi.
Esitatimendeni esikhishwe ngokhulumela le Khomishini, u-Adv Sipho Mantula kunxuswa abantu ukuba baphume ngobuningi babo ukuzophawula kanti ngemuva kwalezi zigcawu bazohambisa umbiko eMnyangweni wezaseKhaya.
UKhisimusi nePhasika yizona zinsuku ezisekhalendeni lamaholidi asemthethweni kuleli ezenkolo njengoba engu-11.
Umkhandlu wamabandla iSouth African Council of Churches, uphawulile wathi awuzimisele ngokuthi lezi zinsuku zikhishwe ohlwini lwamaholidi. AmaSulumane nawo afuna izinsuku zokuzila ukudla zifakwe emaholidini akuleli.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Akusekude ngoMthethosisekelo waseZimbabwe
2013-02-07 10:02
Harare - IPhalamende laseZimbabwe lamukele uMthethosisekelo ongakaphothulwa, nobukade ulindwe isikhathi eside.
UMthethosisekelo lona kukholakala ukuthi uzoqhamuka noguquko olunqala kuleli lizwe ekubhekeke ukuthi libambe ukhetho kuwo lo nyaka.
Kunesigaba esithi umengameli angeke esakwazi ukuhlala esikhundleni kuze kube amahlandla amathathu.
Kuthathe iminyaka emithathu ukuthi kufinyelelwe esivumelwaneni ngoMthethosisekelo, njengoba bekunomdonsiswano phakathi kweqembu elibusayo iZanu-PF eholwa nguMengameli uRobert Mugabe kanjalo neqembu eliphikisayo iMovement for Democratic Change kaNdunankulu uMorgan Tsvangarai.
UMthethosisekelo uhanjiswe ePhalamende ngoLwesithathu, umholi weKomidi lePhalamende uDouglas
Mwonzora, uthe kuzokuba nenkulumompikiswano.
"Lona nguMthethosisekelo wabantu, kumele kusheshiswe kuqedwe ngawo," kusho uMwonzora.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- Reuters


text:
bakhala ngokubuya kukaNzamaComment on this story
MLUNGISI GUMEDE
BASHAYA amakhala osomatekisi KwaZulu-Natal ngokubuyiswa emsebenzini komphathi wamaphoyisa kaMasipala waseThekwini uMnuz Eugene Nzama, obemisiwe izinyanga ezintathu kusaqhubeka uphenyo mayelana nokusebenza kwakhe.
UNzama, osomatekisi abakhala ngokuthi uphethe ngesandla sensimbi, kulindeleke ukuthi aqale ukusebenza namhlanje kulandela ukuguqulwa kwesinqumo sokumiswa kwakhe.
Lesi sikhulu samiswa ngemuva kwezikhalo eziningi ngokusebenza kwaso ikakhulukazi zosomatekisi abebekhala ngokuthi nguyena okhipha imiyalelo yokuthi “balandelwe” emigwaqeni edolobheni laseThekwini.
UNzama wadlulisela udaba lokumiswa kwakhe kummeli wakhe, ekhala ngokuthi ayizange ilandelwe imigomo ngenkathi emiswa.
Ubuyiselwe emsebenzini lungakangeni ngisho enkantolo udaba lwakhe.
UNobhala weKwaZulu-Natal Transport Alliance, uMnuz Bafana Mhlongo, uthe kabeneme ngokubuya kukaNzama emsebenzini.
“Lolu daba sizolidingida emhlanganweni wethu wangoLwesibili sithole nokuthi ubuyiselwe emsebenzini ngayiphi imibandela,” usho kanje.
UMhlongo uthe ingase iqale phansi inkinga phakathi kwabo namaphoyisa kamasipala njengoba sekubuye lesi sikhulu.
UNzama uyinkukhu nempaka nosomatekisi abamsola ngokuba yishoshozela lo mkhankaso wokubabopha.
Isiphakamiso sokuthi amiswe uNzama besiphambili ezikhalweni zosomatekisi abathi ncinci kaMjoli ngesikhathi izikhulu zikaMasipala zithatha isinqumo sokummisa.
Ngaphambi kokuthi simiswe lesi sikhulu kube nenqwaba yemibhikisho yosomatekisi ebinodlame eshiye inqwaba yabantu belimele, kwaphazamiseka nezokuthutha.
Ukushuba kwempi phakathi kwamaphoyisa kaMasipala nosomatekisi igqame ngokusobala ngesikhathi enikeza usomatekisi waseMlazi amathikithi amathathu ngesikhathi esisodwa, okukhona phakathi kwawo nelika-R700 lokukhuluma nocingo ehleli etekisini emile.
Imizamo yokuthola uNzama nommeli wakhe, uMnuz Zane Haneef, ayizange iphumelele izolo, izingcingo zabo bezikhala zingabanjwa.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
UMarques ukhala ngamaphutha eSwallows
2012-12-17 13:32
Johannesburg - Umqeqeshi weMoroka Swallows osenkingeni uZeca Marques usola ezakhe kulandela ukuhlulwa okwesihlanu kulandelana emidlalweni yeligi wathi amaphutha ababuyisela emuva, kanjalo nabadlali abangalaleli.
"Ngijabhe kakhulu ngemiphumela yeqembu, la maphutha enziwa ngabadlali abafuna ukugqama bodwa ayasibambezela," kusho uMarques.
"Ngebhadi sengibone amaphutha amaningi ngokuphindwa kubadlali basemuva, yize ngikhulumile nabadlali abathintekayo."
Ishobolo leDube Birds liqhubekile ngeSonto ngesikhathi iguqiswa yiBloemfontein Celtic, nengompetha beTelkom Knockout, ngo 2-1 eFree State Stadium.
ISwallows, nengoshampeni beMTN 8, beyibukeka izimisele ngokubuya ngemuva kwegoli likaKatlego Mashego ngesiwombe sokuqala.
"Ngeke sikwazi ukudlala ibhola elihle sibe sidedela amagoli," kusho lo mqeqeshi weZinyoni.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Lingenile elowadlwengulwa washona
2013-01-21 10:03
New Delhi - Liyangena enkantolo icala elibhekene namadoda ayisihlanu asolwa ngokudlwengula isitshudeni, 23, nesagcina ngokushona, ebhasini eNew Delhi.
Leli cala lizongena enkantolo eyisipesheli ngenhloso yokusheshisa ubulungiswa.
Imimoya isephezulu eNdiya kulandela ukuhlaselwa ngesihluku kwesitshudeni phakathi noDisemba, nokwavusa imibhikisho eyaphelezelwa wudlame.
Amadoda ayisihlanu abekwe amacala okubulala, ukudlwengula, ukugebenga, ukuthumba namanye, kanti kulindeleke ukuthi uma elahlwa yicala athole isigwebo sentambo.
Umsolwa wesithupha othi uneminyaka engu-17 ubudala, icala lakhe lizolalelwa enkantolo yezingane.
Leli cala lisheshiselwa ukuthi umndeni usheshe ukwazi ukudlulisa lesi sigameko esinyantisa igazi esehlakalela indodakazi yawo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AFP


text:
U-VZ ugxeke abeNkatha ngodlameComment on this story
BAWINILE NGCOBO
I-NFP ithi iphoxekile ngokwenzeke ehostela KwaMashu izolo njengoba bephume sekunzima beshaywa ngamatshe kwalimala izimoto zamalungu ayo nabantu baze baphuthunyiswa esibhedlela.
UNkk Zanele kaMagwaza-Msibi obekhona bezokhankasela ukhetho lokuchibiyela, uthe ibuhlungu into eyenzekile kubo kuleli hostela ngoba kuyaziwa futhi umthetho uyasho ukuthi amaqembu ezepolitiki anelungelo lokukhankasa noma kuyiphi indawo ngokukhululeka.
Uthe le nto eyenzeke izolo kuyabonakala ukuthi beyihleliwe.
“Yile nto engangiyisho ngithi abaholi abakhulume nabantu emazingeni aphansi. Amaphoyisa abekhona kodwa ngendlela isimo ebesiyiyona bekubonakala ukuthi abesaba futhi nawo abemancane, azamile ukukhuluma nabantu,” kusho uKaMagwaza-Msibi.
Uthe ayikho into eyedlula ukuthi kukhulunywe.
“Into yakuleya ndawo ibuhlungu kakhulu ngoba akekho umuntu we-NFP okwazi ukuphuma egqoke isikibha sakhe, kwambala o-orange abasafuni ukuthi ugqokwe. Ngesonto eledlule kushaywe amawindi ezindlu zabantu ngoba kuthiwa bayi-NFP,” kusho uKaMagwaza Msibi.
Uthe zingaphezulu kuka-10 izimoto zabo ezilinyaziwe, kwalimala abantu kodwa wazi ukuthi babili abaphuthunyiswe esibhedlela.
Uthe ikomiti lamaqembu ehlukene elabunjwa ayikho into ebambekayo elisayenzile ngoba bakhona abahlala kuwo lawa makomiti abebekhona.
UKaMagwaza-Msibi uthe uyagcizelela ukuthi akukho okudlula ukuthi kuyiwe kubantu emazingeni aphansi.
UMnuz Blessed Gwala we-IFP uthe into eyenzeke KwaMashu iyadabukisa kufana nokusetshenziswa komthetho othi iso ngeso, izinyo ngezinyo.
Ugxeke kakhulu ukuvalwa kwemigwaqo nokushiswa kwemoto yentatheli.
Okhulumela amaphoyisa esifundazweni uColonel Vincent Mdunge uthe kuvulwe icala lokuphehla udlame emphakathini nokucekela phansi impahla.
Uthe amaphoyisa azoqhubeka nokugada leya ndawo.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kushone umvukuzi eVietnam
2012-04-16 08:30
Haoi- Kubhidlike udonga emayini yamalahle enhla nezwe iVietnam kwashona umuntu oyedwa kwathi abahlanu banyamalala kulesi sehlakalo esenzeke ngempelasonto.
Isikhulu esifundazweni iThai Nguyen uDang Viet Thuan, uthi kutshalwe amasosha amaningi kanjalo namaphoyisa ukwelekelela ukuthungathwa kwabavukukuzi abanyamalele.
Isehlakalo senzeke ngeSonto, abathathu kulaba abanyamalele ngamalungu omndeni owodwa.
Imibiko yephephandaba lendawo iTuoi Tre, ithi abayisikhombisa bakwazile ukuputsha babaleke.
Kuyaphenywa ngale ngozi.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).


text:
Kushone usana unina edakiwe
2012-11-05 12:29
Tiyeni Jeranji, Daily Sun
Johannesburg - UNonkonzo Thombe watshela omakhelwane ukuthi usekhethe ukuqalela amaholidi kaDesemba manje ngokuthi aphuze utshwala, kodwa lokho kuphenduke umshophi.
Ngesikhathi ebuyela emzini wakhe wayedakwe kakhulu, nakuba kunjalo waqhubeka nokuncelisa ingane yakhe enenyanga eyodwa izelwe.
Wayihlohla ibele emlonyeni wazumeka.
Kuthe uma esevuka ngoMgqibelo, ingane yayisithule.
Iphephandaba iDaily Sun livakashela lomama wengane oneminyaka engu-32 ubudala ongowasemijondolo yaseKosovo ngaseSamora Machel eWestern Cape egcwele ukuzisola.
“Bengidakiwe ngazumeka," kusho yena.
“Ngimncelise kwaze kweqa, waxhileka. Izindebe zakhe bezimnyama futhi igazi beliphuma ngamakhala. Ebanda qa.”
Umemezile efuna usizo kodwa akukho ebesekungenziwa.
"Ngifisa sengathi kungathiwa ngiyaphupha, ngivuke ingekho yonke le nto. Ngiyazisola ngalokhu okwenzekile."
UNonkonzo uyakuphika ukuthi uyisidakwa. Kodwa omakhelwane bathi ulala kubona.
- Landela
IzindabaNews24 kuTwitter
- Thola
ezinye izindaba zeDaily Sun kumakhalekhukhwini wakho
- Thola
izindaba zeDaily Sun kuFacebook
- Daily Sun


text:
UMandela ululamela ekhaya - Maharaj
2012-12-27 08:33
Johannesburg - Lowo owayengumengameli wokuqala wentando yeningi kuleli uNelson Mandela ukhishiwe esibhedlela ngoLwesithathu ebusuku ngemuva kokuchitha uKhisimusi khona, kusho iHhovisi likaMengameli.
“Uzonakekelwa ekhaya lakhe eliseHoughton aze alulame ngokupheleleyo,” kusho uMac Maharaj.
“Sithanda ukubonga abantu bakuleli nabezindaba abebelokhu befisela uMadiba okuhle kodwa, bamnika nesikhathi nomndeni wakhe.
“Sicela kuqhubeke ngaleyo ndlela kuze kube uyalulama."
UMandela, 94, wangena esibhedlela ngoDisemba 8.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
I-FFPlus ifuna kuphenywe iNew Age
2013-01-24 16:37
Johannesburg - Iqembu iFreedom Front Plus lihlela ukucela uMvikeli woMphakathi ukuthi aphenye ngesidlo sasekuseni ekuthiwa sahlelwa yiphephandaba iNew Age (TNA), lisebenzisa izimali zabakhokhi bentela.
Sifuna kuphenyisiswe ngalokhu kanye nokusetshenziswa kwezimali zabakhokhi bentela, kusho umkhulumeli weqembu u-Anton Alberts.
"Kunobudlwelwane obukhona obungaqondile kahle phakathi kwabaphathi bephephandaba nezikhulu ze-African National Congress...kunezinto ezingalungile eziqhubekayo," kusho isitatimende seqembu.
I-FFPlus izocela uMvikeli woMphakathi ukuthi aphenye ngokuzibandakanya kosopolitiki nezikhulu zeTNA.
Ngesonto, iphephandaba iCity Press labika ukuthi kunezinkamapni ezingaphansi kukahulumeni ezikhokha izimali ezishisiwe zikhokhela izidlo zasekuseni ezihlelwa yiNew Age.
Umbiko wathi inkampani iTransnet, yakhokha isamba esingu-R17.5 million, i-Eskom yakhokha u-R7.2 million.
Abanikazi beNew Age, ngumndeni wakwaGupta, owaziwa kakhulu ngokweseka ngezimali i-ANC noMengameli uJacob Zuma.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).